“British petroleum” - dobit 1,45 milijardi dolara\nBritanski naftni gigant “British Petroleum”, vratio se neto profitu u prvom kvartalu, zahvaljujući značajnom smanjenju troškova i povećanju cena sirove nafte.\nGrčka postigla dogovor sa kreditorima, slede nove mere štednje\nGrčka vlada saopštila je da je postigla dogovor s međunarodnim kreditorima o uslovima za novi paket pomoći, posle višemesečnih pregovora. Uslovi za paket pomoći, između ostalog, uključuju ponovno smanjenje penzija u 2019. godini i obavezu da se održi visok primarni budžetski suficit pošto sadašnji program bude završen sledeće godine.\n“Alitalia” otišla u stečaj da bi izbegla bankrot\nNajveća italijanska aviokompanija “Alitalia” otišla je u stečaj da bi izbegla bankrot, a Vlada Italije odobrila joj je pozajmicu od 600 miliona evra kako bi mogla da radi dok se ne pronađe novi kupac.\n60 odsto Rusa želi Putina na čelu Rusije\nAleksandra - 1 year ago\nViše od 60 odsto Rusa želi da predsednik Vladimir Putin ostane na toj poziciji i posle izbora 2018. godine, pokazuje istraživanje "Levade".\nRuska kompanija “Mnogo Mebeli” počinje proizvodnju u pogonima “Jumka”\nPredstavnici ruske kompanije za proizvodnju tapaciranog nameštaja "Mnogo Mebeli" postigli su načelni sporazum sa lokalnim vlastima oko otvaranja fabrike u Vranju, uz punu podršku Vlade Srbije, a planirano je otvaranje njihovog pogona u iznajmljenim prostorijama Pamučnog kombinata "Jumko", izjavio je član vranjskog veća za privredu Goran Kostić.\nLe Pen optužena da je plagirala Fijonov govor\nKandidatkinja na predsedničkim izborima u Francuskoj Marin le Pen optužena je da je u svom govoru plagirala bivšeg kandidata Fransoa Fijona.\nErdogan EU: Ili nova poglavlja ili 'doviđenja'\nTurski predsednik Redžep Tajip Erdogan poručio je Evropskoj uniji da mora da otvori nova poglavlja u pristupnom procesu sa Turskom ili u suprotonom Ankara nema više o čemu da razgovara sa blokom i reći će "doviđenja".\nGlas radnika se čuje sa margine, iz podruma i pelena koje moraju da nose\nAko se glas radnika ponekad i čuje, on dolazi sa margine, iz podruma i iz pelena koje moraju da nose, jer im gazde iz inostranstva zabranjuju i odlazak u toalet i osnivanje sindikata.\nVrednost bitkoina na rekordnom nivou - 1.456 dolara\nElektronska valuta - bitkoin je na novom, rekordnom nivou. Prvi put u svojoj istoriji, jedan bitkoin vredi 1.456 dolara. Takva vest dolazi nakon što su vlade država sve "popustljivije" prema valuti, kojom se već mnoga dobra i usluge plaćaju na internetu, ali - samo tamo.\n“Air Serbia” od oktobra ukida liniju Beograd – Abu Dabi\nSrpska nacionalna avio-kompanija “Air Serbia” suspendovaće let srednje dužine između Beograda i Abu Dabija, od 29. oktobra 2017. godine, saopšteno je iz kompanije.\nDnevni izveštaj sa svetskih berzi 22.10.2018.\nZa Luku Novi Sad zainteresovane nemačke, arapske firme\nMađarska deset puta povećala količine zlata\nU okviru „Delte” posluje najviše firmi - čak 55


„Forbs“: Nove američke sankcije protiv „Severnog toka 2“ besmislene - 28.06.2020, Sputnik Srbija\nAnalitičari američkog izdanja „Forbs“ smatraju da su nove sankcije Amerike protiv gasovoda „Severni tok 2“ besmislene. 28.06.2020, Sputnik Srbija\n19:04 28.06.2020 (Osveženo: 00:59 26.08.2021)\n„To je jednostavno poslednja bitka u energetskom ratu SAD protiv Amerike“, kaže jedan od kolumnista „Forbsa“ za REN TV.\nNove sankcije, ističu oni, više ne mogu da zaustave završetak gasovoda po dnu Baltičkog mora.\nOd sankcija korist ima samo Ukrajina koja strahuje da će izbiti profit od tranzita ruskog gasa u Evropu koji čini skoro 10 odsto BDP zemlje.\nEvropska komisija se usprotivila mogućim novim sankcijama Amerike, ističući da želi da osigura da rad gasovoda bude transparentan i nediskriminativan, kao i da obezbedi određeni nivo nadzora regulatornih tela.\nProtiv ranijih sankcionih mera oštro se usprotivila Nemačka i zapretila da će uvesti recipročne mere protiv senatora koji su te sankcije i inicirali, kao na primer uvođenje dažbina na uvoz američkog gasa u slučaju da se pritisci Vašingtona na realizaciju projekta izgradnje „Severnog toka 2“ nastave.\nNemačke pretnje su urodile plodom jer je devet američkih kongresmena iz Republikanske i Demokratske partije predložilo je nacrt novog zakona o paketu sankcija koje bi trebalo da su blaže nego što je to bio slučaj sa prethodnim paketom.


EU i SE podržavaju osnivanje Konfiskacionog fonda na Kosovu\nEvropska unija (EU) i Savet Evrope (SE), kroz zajednički finansiran Projekat protiv privrednog kriminala - PECK III, organizovali su 30. maja u Prištini okrugli sto o osnivanju Konfiskacionog fonda na Kosovu.\nOvom prilikom razmotren je nacrt koncept dokumenta za osnivanje Fonda, koji je pripremilo Ministarstvo pravde Kosova, a predstavljene su i najbolje međunarodne prakse i date preporuka u ovoj oblasti, saopšteno je medijima iz Kanelarije Specijalnog predstavnika EU na Kosovu.\n"Iako je ukupna vrednost konfiskovane imovine na Kosovu još uvek marginalna, rad na osnivanju Konfiskacionog fonda je korak u pravom smeru i obaveza koja proizilazi iz kosovske Evropske reformske agende II", izjavio je šef Odeljenja za vladavinu prava, pravna pitanja i ljudska prava pri EU-u na Kosovu Jarmo Helpikangas.\n"Osnivanje Fonda je važno, jer će omogućiti da se nezakonito stečena, a potom konfiskovana imovina koristi za društveno korisne stvari. EU i Savet Evrope se raduju daljoj saradnji sa kosovskim institucijama na osnivanju Fonda", dodao je.\nU raspravi su, pored predstavnika kosovskog Ministarstva pravde, učestvovali i predstavnici kosovskog Ministarstva finansija, rada i transfera, Agencije za upravljanje zaplenjenom i konfiskovanom imovinom, agencija za sprovođenje zakona, civilnog društva, kao i predstavnici međunarodnih partnera.\nViše informacija o zajedničkom projektu EU i E protiv privrednog kriminala – PECK III možete naći OVDE.\n04.07.2022 Niže cene dizela i benzina danas na Kosovu (253)\n04.07.2022 Devenport: Bezbednosna situacija na Kosovu stabilna, ali krhka (109)


Tači i za unutrašnji i medjunarodni dijalog\nBeta 12. maja 2016. 16:30\nPredsednik Kosova Hašim Tači izjavio je danas da će se zalagati za unutar kosovski dijalog, ali i medjunarodni dijalog, a posebno dijalog sa susedima.\nUčestvujući u „Otvorenom razgovoru“ koji organizuje NVO „Fol“ (Govori) Tači je rekao da normalizacija odnosa Kosova i Srbije podrazumeva normalizaciju odnosa sa svim nacionalnim zajednicama koje žive u regionu.\n„Sada imamo nove odnose sa Srbijom, ali mislim da sadašnji dijalog u Briselu ne treba da se pretvori u monotoni i rutinski proces. Traži se unapredjenje ovog procesa, dinamika, nova energija ka novim sporazumima, koji bi vodili ka novim dobrosusedskim odnosima, ka pomirenju medju našim narodima i medjusobnoj saradnji, rekao je Tači.\nOn se založio za rešavanje pitanja nestalih i raseljenih i dodao da je jačanje sistema pravosudja jedan od njegovih prioriteta.“Imamo vrlo moderan pravni okvir, najnapredniji u regionu. Možemo reći i u Evropi. Medjutim i pored toga uočili smo neke nedostatke ili rupe u Krivičnom zakoniku Kosova. Razgovarao sam i predsednikom skupštine, premijerom i ministrom pravde da se iniciraju potrebne promene u tom zakoniku. To podrazumeva izmene u tužilačkom, sudskom sistemu i korektivnim centrima“, naveo je Taći.\nOn je najavio i amandmane koji će omogućiti da niko na Kosovu ne bude iznad zakona.\n„Podržaću i promovisaću nezavisan i profesionalan rad sudstva na Kosovu“, rekao je Tači.\nOn je dodao da će stub njegove predsedničke agende biti očuvanje i ispunjavanje ustavnog mandata predsednika Kosova.\n„Predsednik Kosova prema Ustavu je garant demokratskog funkcionisanja institucija Kosova u skladu sa Ustavom. S toga ću do tančina ostvarivati svoj mandat i ovlaščenja da predložim izmene postupajući u skladu sa ovlašćenjima i mandatom“, kazao je Tači.


Beogradski mediji raskovali Dodika: Umislio da je Aleksandar Vučić – Mreza\nDirektor Međunarodnog instituta IFIMES iz Ljubljane Zijad Bećirović ocjenjuje da rezultati lokalnih izbora u BiH, prije svega promjena gradskih vlasti u Banjoj Luci, pa i Sarajevu, vode normalizaciji odnosa u BiH, te pokazuju da su građani „kaznili“ najuticajnije nacionalne stranke.\n„Građani su kaznili kriminal i korupciju u Banjoj Luci i Sarajevu, bahatost i neodgovornost“, kaže Bećirović, čiji Institut je, inače, prognozirao ovakav ishod izbora i „tektonske promjene“ koje će to donijeti.\nNa pitanje šta za političku poziciju člana Predsjedništva BiH Milorada Dodika znači poraz njegove SNSD u Banjoj Luci i još nekim gradovima i opštinama, Bećirović kaže da je to „početak Dodikovog političkog kraja“.\nI, ne zaboravimo na Vučićevu vizionarsku inicijativu uspostavljanja ‘mini Šengena’, koja će donijeti blagodati i prosperitet regiona“, naveo je Bećirović. Uz to, Dodik je, tvrdi Bećirović, lično sistemski radio na demontaži koalicionih partnera, prije svega Demokratskog narodnog saveza (DNS) i Socijalističke partije (SP) Petra Đokića.\nKad je riječ o Sarajevu, Bećirović kaže da je „potopu“ politike Bakira Izetbegovića, „u velikoj mjeri doprinijela i njegova supruga“.\nPrema njegovim rečima, Izetbegovićeva supruga je svojom „bahatošću i osionošću“ kao generalni direktor Kliničkog centra (KCUS) Sarajevo javnim djelovanjem nanijela ogromnu štetu i SDA i svom suprugu.


ZAPOSLENICI - Upravljanje i razvoj ljudskih potencijala\nINFORMACIJE - Statistike i izvještaji za efikasno upravljanje\nData centar sadrži i upravlja serverima podataka, svim aplikacijama i IT sistemima\nRješenje je namijenjeno firmama koje grade nove poslovne prostore, firmama koje centraliziraju poslovanje s ciljem optimizacije prostora i poslovanja kao i firmama koje žele nadograditi postojeći data centar.\nSavremeni data centar je efikasan kroz korištenje energetski efikasnih tehnologija, lako nadogradiv kako bi pratio rast poslovanja, jednostavno se održava bez prekida u poslovanju, siguran od poplave, požara ili provala.\nSve faze implementacije data centra izvode certficirani stručnjaci KING ICT-a.\nKING ICT posjeduje iskustvo u dizajniranju data centara, njihovoj izgradnji, opremanju visokim tehnologijama, sve do pružanja sigurnosti prostora i opreme i centralnog upravljanja infrastrukturom data centra. Također, savjetujemo i ugrađujemo servere, uređaje za pohranu i aktivnu mrežnu opremu u data centre, prema zahtjevima korisnika i potrebama poslovanja.\nData centar za TV stanicu\nIzgradnja data centra za TV stanicu Al Jazeera Balkans


Cvetković: Kandidatura kruna rada vlade\nPremijer Srbije Mirko Cvetković izjavio da je optimista po pitanju dobijanja kandidature za članstvo u EU. Bila bi to kruna svega što je ova vlada uradila.\n"Kandidatura bi bila neka vrsta krune onogo što smo uradili od početka mandata. Počeli smo od toga da čak ni Sporazum o stabilizaciji i pridruživanju nije bio ratifikovan, a danas smo pred dobijanjem kandidature", rekao je Cvetković u Narodnoj biblioteci Srbije, gdje je prisustvovao proslavi 180 godina od osnivanja te institucije.\nCvetković je dodao da će dobijanje statusa kandidata biti odskočna daska za dalje reforme i aktivnosti u narednom periodu.Prema njegovim riječima, kandidatura je jedan korak ka punom članstvu i Srbija će morati da napravi veliki broj pojedinačnih koraka od kojih će neki biti formalni, a neki će predstavljati stepen reformi koje će morati da ostvari.\nDanas se u Briselu održava sastanak Savjeta za opšte poslove, na kom ministri spoljnih poslova EU treba da donesu odluku da li će Srbiji biti dodijeljen status kandidata.\nViše ministara iz zemalja članica EU izjavilo je pred današnji sastanak da Srbiji treba doti kandidaturu jer je ispunila sve uslove koje je pred nju stavila , trenutno Rumunija uslovljava proces traženjem rješavanja pitanja vlaške manjine u Srbiji.


U Jablanici 8 porodica dobilo ključeve stanova – Federalno ministarstvo raseljenih osoba i izbjeglica\nU Jablanici 8 porodica dobilo ključeve stanova\nU jablaničkom naselju Gornja Kolonija završena je izgradnja višestambene jedinice sa 8 stanova. Program izgradnje stambenih jedinica se implementira kroz projekat CEB II – „Zatvranje kolektivnih centara i alternativnih smještaja putem javnih stambenih rješenja, kojeg implementira Federalno ministarstvo raseljenih osoba i izbjeglica.\nFederalni ministar raseljenih osoba i izbjeglica Edin Ramić i načelnik općine Jablanica Damir Šabanović uručili su ključeve novoizgrađenih stanova i time ozvaničili useljenje osam porodica – korisnika kolektivnih centara.\n„Dolazak hladnijih dana za ovih osam porodica više nije briga. Sagrađena je jedna moderna, funkcionalna i utopljena zgrada. Marljivo se radilo kako bismo danas došli do ovog najsvečanijeg čina. Završetkom zgrada u općinama zatvaramo i kolektivne centre. Novi izgled ovih lijepih objekata mijenja i izgled okoline. To je rezultat dobre saradnje lokalne zajednice i Ministarstva. Svi smo sretni zbog današnjeg čina useljenja“, govori Ramić\nZavršetkom projekta CEB II će biti zatvoreno više od 76 % neuslovnih kolektivnih smještaja na području Federacije Bosne i Hercegovine. “Do sada je na području Federacije BiH u okviru projekta CEB II – „Zatvaranja kolektivnih centara i alternativnih smještaja putem javnih stambenih rješenja“ rekonstruisano i izgrađeno ukupno 473 stambene jedinice u 14 općina i gradova, te je u toku izvođenje radova na izgradnji 313 stambenih jedinica za dvanaeset podprojekata koji se realiziraju na području Grada Mostara i Goražda, Općina Ključ, Velika Kladuša, Čelić, Kalesija, Ilidža, Foča FBiH i Pale Prača”, istakao je Ramić.


Najbolji projekat studenta iz Ogreva\nObjavljeno 15.11.2013. u 13h\nProjekat „Letnja stručna praksa“ koji je nastao saradnjom zrenjaninskog poslovnog kruga „ZREPOK“ i Tehničkog fakulteta „Mihajlo Pupin“ iz godine u godinu postiže sve bolje rezultate.\nOvogodišnji pobednik, Nemanja Bilinac svoju praksu odradio je u „Ogrev“-u. Student četvrte godine Informacionih tehnologija svojim nastupom oduševio je članove žirija i sve prisutne tokom prezentacije projektnih zadataka. Ističe da je veliku prednost imao, jer je radio u velikoj firmi koja ima prostora za rad sa mladima i koja poseduje izuzetan informacioni sistem.\nPočetak prakse proveo je sa radnicima „Ogrev”-a radeći čak i fizičke poslove. Saradnjom sa njima utvrdio je nedostake i došao do teme projektnog zadatka: „Izrada aplikacije za upravljanje zalihama robe u magacinu“. Ovakav sistem doprineće poboljšanju rada najvećeg zrenjaninskog maloprodajnog centa iz oblasti građevinskog i ogrevnog materijala. Glavni značaj sistema je što pomaže u procesu trebovanja u komercijalnom sektoru.\nNemanja naglašava da mu je pobeda izuzetno draga, pogotovo što su i ostali takmičari bili veoma dobri i sigurni u odbrani svojih radova. Pored kvalitetnog rada, Nemanja je odradio zanimljivu prezentaciju u PREZI programu, koja ga je izdvojila od ostalih.\nKao pobednik, Nemanja je osvojio stipendiju u iznosu od 120.000 dinara koju će mu „ZREPOK” isplaćivati u jednakim mesečnim ratama i tablet računar. Ono što je Nemanja naveo kao njemu posebno značajno je lična promocija i vredno iskustvo koje je stekao radeći u firmi kao što je Ogrev.\nTagovi:fakultet mihajlo pupin, Ogrev, stručna praksa\nJubilarni 10. put održana Međunarodna internet konferencija AIIT 2020\nStručna praksa: Gomex traži diplomiranog ekonomistu\nStovarište Tošić: Prodaja uglja, drva i briketa na džakove


Pogledaj temu - Putevi bez dozvola • Aleksinac.Net Forum\nPutevi bez dozvola\nod agvozden » Pon Feb 02, 2009 02:22\nNijedan autoput u Srbiji, i gotovo sve regionalne i magistralne saobraćajnice o kojima brinu “Putevi Srbije”, nemaju upotrebnu dozvolu, pišu “Novosti”.\nU Srbiji ipak nijedan putni pravac nije pušten u saobraćaj bez tehničkog prijema, ali to nije dovoljno da bi objekat bio legalan i uknjižen, jer uz građevinsku mora da ima i upotrebnu dozvolu. Deonice Koridora 10, beogradski most Gazela, Ibarska magistrala ni danas nemaju upotrebnu dozvolu.\nJedini način da se ovi legalizuju jeste izmena Zakona o planiranju i izgradnji, jer, prema važećem propisu, to je nemoguće. Izmenama bi se omogućio upis saobraćajnica kao državne imovine u katastar nepokretnosti.\nIzvor iz “Puteva Srbije” kaže da nedostatak upotrebnih dozvola stvara u praksi velike probleme, jer na primer pri konkurisanju za kredite za popravku puta, traže se sredstva za objekat koji zvanično ne postoji.


Čim nema Anrija, Irska je glavna u baražu! - Meridianbet Vesti\nFudbal Author:\tCentrala Bg - 11/11/2017\nČim nema Anrija, Irska je glavna u baražu!\nRepublika Irska je kvalifikacije za Svetski kup okončala drugim mestom u grupi što joj je omogućilo da kroz baraž mečeve sa reprezentacijom Danske uradi ono što joj je pre osam godina nepravedno oduzeto u okršaju sa Francuskom.\nSvi ljubitelji fudbala se sećaju tog ”ručnog” dodavanja Tijerija Anrija za pogodak koji je postigao Vilijam Galas, ali je gol priznat, a Irska ostala bez puta u Južnu Afriku.\nOva selekcija je već sa prethodnih sedam učešća postala rekorder baraža za velika takmičenja, a sve prilaske (3) je ostvarila u poslednja četiri nastupa! Da se nije umešala Anrijeva ruka učinak bi verovatno bio stopostotan !\nSa druge strane, dok su Irci prošle godine pasoše za Francusku vizirali tako što su izbacili Bosnu i Hercegovinu, Danska je u isto vreme izgubila od Švedske. Jedini put pre toga, Danci igrali baraž za UEFA EURO 2000 kada su savladali Izrael ukupnim rezultatom 8:0!\nDomaćin je proglašen za ekipu koja ima više šansi u ovom odmeravanju snaga, pogotovo u prvom susretu koji se igra u Kopenhagenu (Meridianbet kvota na pobedu domaćina je 1,65), ali ne bi trebalo potceniti čvrstinu Iraca i njihovo iskustvo u ovakvim duelima!\nGlavni igrač domaće selekcije je motor Totenhema Kristijan Eriksen koji je sa osma pogodaka najefikasniji fudbaler Danske u kvalifikacijama. Dobre vesti za domaće navijače su da će u sastavu biti i iskusni igrač odbrane Simon Kjar.\nČvrsta irska odbrana je jedan od najvećih aduta tima koji uspešno vodi Martin ONil, a koja je u kampanji za Rusiju primila svega šest golova, od čega joj je polovinu dala Srbija! Meridianbet kvota da Irska neće primiti gol je sjajni 4,00, što svakako vredi testirati, pogotovo ako se ima u vidu da su Irci u poslednja dva okršaja, doduše prijateljska, savladali Dansku bez primljenog pogotka (3:0, 4:0)!\nKada su u pitanju takmičarski okršaji, oba tima su zabeležila po tri pobede, s tim da su Zeleni poslednji put slavili na terenu Vikinga pre tačno 60 godina.\n4.6.2017. Međunarodni fudbal: Irska umorna, Urugvaj mora maksimalno čak i u prijateljskoj\nTags:Danska, Kristijan Eriksen, kvalifikacije, kvota, Meridianbet, Republika Irska, Svetski kup, UEFA\nNiz teških rivala se nastavlja – Partizan gostuje u Mitrovici\nCrvena Zvezda bez Antića i protiv FMP-a


Kanađani i štednja\nInstitut za porodicu Venije iz Otave ispitao je koliko su Kanađani u mogućnosti da bezbrižno dočekaju penziju. Na osnovu njihovih saznanja, nažalost, nema razloga za optimizam.\nI pored višegodišnjeg ekonomskog procvata i napretka u zemlji, sa primanjima koja su realno rasla, stanovnici nisu bogatiji. Kako objašnjavaju stručnjaci, na to su uticali krediti, porast troškova studiranja i oslanjanje na kreditne kartice, tako da se ispostavlja, recimo, da domaćinstvo sa prosečnim primanjima ima imovinu u vrednosti od 109,200 dolara. To, međutim, nije doprinelo da se ljudi osećaju sigurnije. Van svog domaćinstva, većina nema gotovo ništa što bi moglo da im pruži finansijsku sigurnost u teškim vremenima.\nNa osnovu statističkih podataka, ustanovljeno je da je bogatstvo koncentrisano u relativno maloj grupi najbogatijih - jedna desetina ukupnog broja stanovnika drži u svojim rukama nešto ispod polovine svega što predstavlja bogatstvo. Brojke kao da se poigravaju, pošto polovina stanovnika poseduje svega deset odsto ukupnog bogatstva, a tu je i najsiromašnija desetina stanovnika koji više duguju nego što poseduju.\nMladi sve kasnije počinju da stiču, tako da se analitičari iz Instituta pitaju da li će oni biti u mogućnosti da dovoljno uštede za mirne penzionerske dane.\nJedan broj nešto malo starijih, onih u svojim četrdesetim i pedesetim godinama, poseduje kuću u gradu, tako da računa da će, kada ode u penziju, moći da je proda i preseli se u unutrašnjost. Na taj način bi se osigurali za starost i uklopili u proračun Statističke službe, po kojoj porodica mora da obezbedi dve trećine dohotka pre penzionisanja da bi bila iznad granice siromaštva.


Otvoren 19. Festival evropskog filma Palić – CLUBBING.RS\nOtvoren 19. Festival evropskog filma Palić\nJuly 15, 2012 • No Comments •Film\nSinoć je na Letnjoj pozornici na Paliću francuski glumac, producent i scenarista Žan Mark Bar zvanično otvorio 19. Festival evropskog filma Palić. Tokom ceremonije otvaranja Baru i našem velikom filmskom kompozitoru Zoranu Simjanoviću uručena je nagrada “Aleksandar Lifka”.\nZahvaljujući se na nagradi za doprinos evropskoj kinematografiji, koju mu je uručio programski direktor Festivala Miroslav Mogorović, Bar je osvojio publiku rečima da je privržen Srbiji.\n"S obzirom na to da sam poreklom iz Kalifornije, to mi je otvorilo mnoga vrata da promovišem ovu zemlju, jer otvaranje tih vrata i prikazivanje umetnosti Istočne Evrope može biti neverovatno iskustvo. To je na mene višestruko imalo uticaja, i kao na umetnika i kao čoveka. Tu sam da promovišem vrednosti ovog dela Evrope", rekao je Žan-Mark Bar, dodajući da mu je uspeh u filmu Veliko plavetnilo omogućio da izabere životni put.\nOvogodišnji laureat istakao je i da mu je drago što je prvi predstavnik generacije koja je snimala filmove o različitim delovima i kulturama Evrope na jednom jeziku, koji svi razumeju – engleskom.\nNa univerzalno razumevanje, sigurno ne samo domaće publike, naišlo je i stvaralaštvo drugog, domaćeg dobitnika priznanja „Aleksandar Lifka“. Slušajući muziku iz serije Grlom u jagode i filmova Sabirni centar i Sećaš li se Doli Bel?, kao i „potpure“ Subotičkog duvačkog orkestra od Nacionalne klase, preko Balkan ekspresa, pa do Maratonaca, publika se za kratko vreme još jednom uverila koliko je kompozitor Simjanović doprineo već spomenutom promovisanju kulturnih vrednosti Istočne Evrope, odnosno Jugoslavije, Srbije.\nDvojcu laureata sinoć se pridružio i dobitnik nagrade „Underground Spirit“, škotski reditelj Jern Utkilen, koji je u kratkom obraćanju istakao kako upravo naziv nagrade najviše odgovara prirodi njegovog stvaralaštva.\nPozdravljajući prisutne, gradonačelnik Subotice Modest Dulić istakao je kako je upravo Palićki festival utemeljio duh evropske kulture na ovim prostorima, ali i omogućio brojnim stvaraocima da ovde razmene svoja iskustva.\nFestival evropskog filma Palić, jedan od najznačajnijih filmskih festivala evropskog filma, održaće se od 14. do 20. jula 2012. godine na više lokacija u fenomenalnom prirodnom okruženju kraj jezera Palić i u Subotici. Sa velikim zadovoljstvom, Festival će ove godine ugostiti preko 80 uvaženih gostiju iz cele Evrope.\nNajboljim filmovima u okviru Glavnog takmičarskog programa biće dodeljene nagrade – Zlatni toranj za najbolji film i Palićki toranj za najbolju režiju, a biće dodeljena i Specijalna nagrada žirija. Međunarodni žiri kritike dodeliće Nagradu za najbolji film iz programa Paralele i sudari. Na ovogodišnjem, 19. Festivalu evropskog filma Palić, o najboljim filmovima u okviru Glavnog takmičarskog programa u okviru kog će biti prikazano 14 ostvarenja odlučivaće Žiri Festivala u sastavu: glumica Mira Furlan (predsednica žirija), austrijska producentkinja Gabriele Kranzelbinder, švedska glumica Alexandra Dahlström, turski filmski autor i teoretičar filma Ahmet Boyacioglu i srpski publicista, novinar i filmski kritičar Bojan Ž. Bosiljčić.\nU okviru selekcije Paralele i sudari biće prikazano deset ostvarenja, od kojih čak sedam debitantskih filmova mladih evropskih reditelja koji predstavljaju budućnost kinematografije na Starom kontinentu.\nU okviru bogatog pratećeg programa Festivala posetioce očekuju radionice, promocije dve nove festivalske publikacije – “Kratka istorija Vojvođanske kinematografije od 1896 do 1941.” profesora dr Dejana Kosanovića i “Filmska lica Subotice” filmskog reditelja Zoltana Šifliša, kao i okrugli stolovi na teme „Dometi srpske kinematografije u 2011.“ i „Klimatske promene i politika“, debata inspirisana istoimenom studijom “Klimatske promene i politika” jednog od najpoznatijih sociologa današnjice, lorda Entonija Gidensa (Anthony Giddens).


Napravite med od maslačka: Pomaže kod varenja i smanjuje povišen pritisak (video)\nM. D. 13. aprila 2017. 16:49\nŽuti cvetovi maslačka koji prekrivaju livade u prolećnom periodu, dugo su smatrani beskorisnim korovom, ali godinama kasnije otkriveno je kako ovo cveće sadrži paket korisnih i zdravih sastojaka koji su blagotvorni za naš organizam.\nPostoji devet vrsta maslačaka, a najbolje uspevaju oni u predelima umerene ili hladnije klime. Cvetovi maslačka bogati su vitaminima A, C, B2, D i G, kao i korisnim mineralima kao što su kalijum, kalcijum i fosfor. Maslačak pomaže pri regulisanjau rada bubrega i mokraćnih kanala, čisti jetru i smanjuje holesterol.\nPočetak proleća pravo je vreme za pravljenje meda od maslačaka. Ova poslastica deluje kao blagi laksativ, pomaže kod varenja, stimuliše probavu i apetit, a istovremeno pravi ravnotežu prirodnih i korisnih bakterija u crevima.\nKonzumiranjem meda od maslačaka lakše ćete izbacivati toksine iz organizma, višak vode, soli i otpadnih materija. To doprinosi i sprečavanju razvoja bakterija u urinarnom traktu. Med od maslačka podstiče mokrenje, što utiče na smanjenje povišenog pritiska, prenosi Klix.


Raspisan javni poziv za dodelu sredstava za realizaciju Lokalnog akcionog plana Roma grada Sombora u 2019. godini - www.025.rs\nwww.025.rs / SOMBOR / DRUŠTVO / Raspisan javni poziv za dodelu sredstava za realizaciju Lokalnog akcionog plana Roma grada Sombora u 2019. godini\nRaspisan javni poziv za dodelu sredstava za realizaciju Lokalnog akcionog plana Roma grada Sombora u 2019. godini\nJavni poziv za dodelu sredstava za realizaciju Lokalnog akcionog plana (LAP) Roma grada Sombora u 2019. godini, raspisan je danas i predloge projekata udruženja građana mogu podnositi narednih 15 dana.\nPredloge projekata mogu podnositi udruženja građana koja se bave unapređenjem položaja Roma i Romkinja, koja imaju sedište na području grada Sombora i ispunjavaju druge uslove precizirane Javnim pozivom.\nPredlozi projekata mogu se odnositi na jednu od mera LAP-a Roma koje će se finansirati ovim javnim pozivom, odnosno projekti se mogu odnositi na podršku i uključivanje Roma u obrazovni sistem, materijalnu podršku učenicima romske nacionalnosti, organizovanje seminara koji imaju za cilj jačanje svesti o značaju obrazovanja.\nPredlozi projekata mogu se odnositi na povećanje nivoa znanja o značaju zdravlja i preventivne kontrole i obezbeđivanje materijalne podrške najugroženijim romskim porodicama.\nPredlozi projekata podnose se u štampanom obliku, u zatvorenoj koverti, preporučenom pošiljkom na adresu: Gradska uprava grada Sombora, Trg cara Uroša 1, 25000 Sombor ili lično u Gradskom uslužnom centru (prizemlje zgrade Županije, Trg cara Uroša 1, Sombor), na šalter 11 ili 12, sa naznakom „Za konkurs za realizaciju LAP-a Roma u 2019. godini – ne otvarati“.\nTags: 2019, akcioni, lokalni, Plan, projekti, romi\nRaspisan javni poziv za finansiranje projekata i programa za decu u 2019. godini


Prva pametna zgrada u Zrenjaninu izgradiće se sredstvima EU (FOTO) - RTV Santos\nPrva pametna zgrada u Zrenjaninu izgradiće se sredstvima EU (FOTO)\nKao najvažniju aktivnost, projekat predviđa izgradnju prve pametne zgrade u Banatu i osnivanje Regionalnog centra za energetsku efikasnost – Banat u Zrenjaninu. Ovih dana započeta je izgradnja ovog objekta, bruto površine 449,40m2, u ulici Kornela Radulovića. Ukupna vrednost predviđenih radova iznosi 41.248.000 dinara. U izgradnji pametne zgrade koristiće se materijali i sistemi koji će doprineti što manjoj potrošnji energije i što jednostavnijem rukovanju svim sadržajima.\nU izgradnji će se posebno vodi računa o kvalitetno projektovanim i ugrađenim materijalima, kao i o termoizolacionim svojstvima objekta koji su osnova racionalnog korišćenja sistema hlađenja i grejanja. Na uštede kod ovakvih objekata bitno utiče i integracija svih sistema koja se postiže BMS-om (Bulidnig Menagment System), koji omogućava integraciju rasvete, elektropotrošača, termodinamike, kontrole pristupa i prisustva u prostorijama i bezbednosnih sistema. Objekat će tako predstavljati model najboljih praksi u arhitekturi, usmerenih na smanjenje potrošnje – sprečavanje rasipanja energije i korišćenje obnovljivih izvora, omogućavajući demonstraciju različitih novih tehnologija i opreme za veću energetsku efikasnost. Istovremeno, instalirani sistemi i aplikacije pružaće uvid u realan prikaz energetskih performansi objekta (demo room).\nPrethodnoUhapšen prilikom izvršenja krivičnog dela\nSledećePosle 100 evra, stižu pare od akcija


Serijal Insajdera o Er Srbiji tema u Skupštini Srbije | N1 Srbija\nSerijal Insajdera o Er Srbiji tema u Skupštini Srbije\n26.04.2018. |22.59 >23.06 |\nPoslednji serijal Insajdera “Srpsko- arapska posla” bio je tema u Skupštini Srbije, pošto je članica poslaničke grupe Slobodni poslanici Tatjana Macura postavila pitanje premijerki Ani Brnabić u vezi sa informacijama objavljenim u serijalu.\nUz podsećanje da niko od predstavnika države koji su učestvovali u ovom poslu nije želeo da govori za Insajder, Macura je ocenila da se svesno išlo na štetu građana Srbije, pošto je država uložila nekoliko puta više novca od partnera iz Emirata.\nIako je poslanica dva puta ponovila pitanje, konkretan odgovor nije dobila od premijerke Brnabić, ali ni od ministra policije Nebojše Stefanovića koji se uključio u polemiku.\nAna Brnabić je umesto toga ponovila da je u pitanju dobar posao i da je tako spašen JAT. Ona je rekla da Er Srbija promoviše našu zemlju širom sveta, kao i da se ovaj posao pozitivno odrazio na poslovanje Aerodroma Nikola Tesla, koji bez ovog poslovnog aranžmana ne bi bio međunarodno čvorište.\nMacura je u nastavku zamolila premijerku da objasni, pošto dolazi iz privatnog sektora, kako je moguće da je nacionalna kompanija pristala da iznajmljuje Erbas avione od Etihada po višestruko višim cenama, uključujući održavanje letelica i obuku osoblja.\n“I ja dolazim iz privatnog sektora i zdrav razum kaže da se na to ne pristaje“, rekla je Macura i pitala ko je doneo ovu odluku i ko može da kaže da je takva odluka u redu.\nIako je poslanica pitala premijerku, reč je uzeo potpredsednik Vlade Nebojša Stefanović koji je ponovio slučnu argumentaciju kao i predsednica Vlade.\nStefanović je rekao da treba imati u vidu u kakvom je stanju bio JAT, da je država svake godine pokrivala minuse, ali se nije osvrnuo na istraživanje novinara Insajdera prema kom je država nacionalnom avioprevozniku dala višestruko više od stranih partnera, čak 159,5 miliona evra do 2017. Godine. Stefanović je umesto konkretnih podataka, izneo uveravanja da se danas efekti ovog posla vide i od povećanog prometa u kafićima od brojnih turista koji dolaze Er Srbijom.\nPoslanici Tatjani Macuri ponovo se potom obratila premijerka, navodeći da, za razliku od prethodnih Vlada i ugovora koji su bili potpuno pod oznakom poverljivo, ona i prethodna vlada nemaju taj princip.\n“Ugovor o koncesiji beogradskog aerodroma je od prekjuče na sajtu Komisije za javno privatna partnerstva u formi u kojoj je dozvoljeno”, rekla je Ana Brnabić.\nNovinari Insajdera nisu našli ovaj dokument na adresi koju je navela premijerka.\nKljučne činjenice o poslu sa Etihadom\nEr Srbija je nacionalna aviokompanija u kojoj je 51 odsto vlasnik država, a 49 odsto kompanija iz UAE Etihad.\nEr Srbija nasledila je nekadašnji JAT koji je bio u dugovima i na ivici bankrota 2013. godine. U celom ovom poslu najmanje je sporna činjenica da je država otpisala sve dugove koje je JAT kao državna kompanija gomilao godinama. Da su predstavnici države dozvolili da JAT bankrotira to bi bila jako loša poruka i mnoge državne ili privatne kompanije kojima je JAT dugovao ostali bi bez novca, a zaposelni u JAT-u bez posla.\nNaime, kako Er Srbija posluje sa Etihadom govore i podaci iz finansijskih izveštaja u delu koji se tiču povezanih lica. Iz ovih izveštaja može se zaključiti da u različitim transakcijama sa centralom Etihada, Er Srbija ima prihode u proseku od oko milion evra u toku godine. Istovremeno, za robu i usluge Er Srbija plaća Etihadu u proseku oko 10 miliona evra godišnje. U finansijskim izveštajima nije razjašnjeno šta to Er Srbija plaća Etihadu.\nPredstavnici vlasti ponavljaju da nema naznaka da će Etihad izaći iz Er Srbije. Istovremeno, iz njihovih izjava nije jasno šta je “plan B“ ukoliko se takav scenario ipak desi. Naime, 2013. možda i jeste bilo realno očekivati dobar rezultat jer je Etihad bila kompanija koja je beležila najbrži rast u svetu, ali od tada do danas, puno toga se promenilo kada je u pitanju poslovanje kompanije Etihad, a ova kompanija iz Emirata od nekada najbrže rastuće u svetu izašla je iz svih evropskih aviokompanija zbog velikih dugova, i zadržala udeo samo u Er Srbiji.\nSve činjenice do kojih su došli novinari Insajdera u vezi sa ovim poslom, a uprkos potpunoj zatvorenosti institucija i odgovnornih predstavnika vlasti, objavljene su u serijalu “Srpsko arapska posla“.\nInsajder Srpsko-arapska posla er srbija Tatjana Macura Ana Brnabić Nebojša Stefanović\nNema garancija da država neće otkupljivati zemljište od Al Dahre za autoput 06.02.2019.\nI šta na SVE ovo kaže Tužilaštvo,Policije,Skupština,BIA!!!????NIŠTA!?\nI rezultat...Nista.Kao za sport


Stefanović: Svi znaju na šta se misli kada se kaže "cev u glavu" - Politika - Dnevni list Danas\nPočetna » Politika » Stefanović: Svi znaju na šta se misli kada se kaže „cev u glavu“\nMinistar unutrašnjih poslova Nebojša Stefanović kometarisao je danas tvit zbog kojeg je saslušana sociološkinja Vesna Pešić i rekao da „svi znaju na šta se misli“ kada se kaže „cev u glavu“.\n7Piše: FoNet 24. januara 2020. 10.09 Izmenjeno: 10.13\n„Oni našoj deci šalju poruku da je to sve normalno. Jedni bi da prave logore, drugi cev u glavu, treći uperuju snajper u predsednika, četvrti bi da mu pobiju porodicu“, rekao je Stefanović u jutarnjem programu televizije Pink.\nMinistar policije ocenio je taj tvit „klasičnom pretnjom“, tvrdeći kako u Srbiji „svako može da piše šta hoće“ i naveo da će u takvim slučajevima tužilaštvo pozvati aktere da daju izjavu.\nStefanović je rekao da jeVesna Pešić na razgovoru bila 13 minuta, a da su od toga „oni pravili feštu“.\nOn je rekao da se ne sme praviti društvo u kojem će se promovisati kampanja laži, tvrdeći da opozicija fabrikuje vesti i da je u Srbiji redefinisan termin „fejk njuz“.\nOn je dodao i da je u Srbiji prošle godine bilo šest ubistava povezanih sa kriminalom, dok je Stokholmu samo prošle nedelje bilo pet.\nNebojša Stefanović, Vesna Pešić\n24. januara 2020. u 10.51\nPoštovana i veoma cenjena i uvažena profesorka Vesna,\nPišite uvek i stalno i što češće možete upravo takve dvosmislene i višesmislene rečenice, jer Vam za to niko ništa ne može, jer takve izjave nisu upućene nikom lično, niti se iz konteksta celog teksta može zaključiti na kog ste Vi mislili i, a svako ko ima pameti uvek će pravilno razumeti Vaše reči da ste hteli zapravo kazati da mi građani u ovakvoj teškoj konstelaciji odnosa u državi i teškog života možemo samo sebi da upremo cev u glavu u stanju beznadežnosti, što pokazuju mnogi slučajevi ličnim samoubistava, evo najnoviji slučaj se dogodio ispred Narodne Skupštine Republike Srbije. Ne strahujte ni od koga, a posebno ne od ovoga ovde, jer on nikada neće biti sudija koji će Vama da sudi, a da je odgovornosti u ovoj državi i da mi imamo ozbiljnu i pravu vlast, nakon slučaja „Krušik-namenska“ i „Jovanjica“ on više nikada ne bi bio više nikakva funkcija u državi, a kamoli ministar policije.\nStefanović: Svi znaju na šta se misli kada se kaže ,,Sava Centar,, kaže:\n24. januara 2020. u 10.54\nSvi znaju u Srbiji kada se kaže:plagijat,lažna diploma,Hercegovačka,Krušik,Jovanjica,i ,,Šta sad?,,-Ništa !kao u ,,ko to tamo peva,,Ima samo da prijavimo slučaj policiji !….\n24. januara 2020. u 16.59\nBivša političarka, doktor nauka (sociologije), ambasadorka od 80 g pretnja po bezbednost AV? Dr Stevanović, to može samo u Srbiji, što vi radite, a zašto? Pa zato da se to desilo u Češkoj, Poljskoj (slovenske zemlje) na ulice bi momentalno izašlo 1 000 000 ljudi da traži momentalu ostavku vlade i AV…. Pošto vi znate da to u Srbiji nije moguće, zato to i radite. Samo u Srbiji vi možete biti ministar policije iako ste trgovali uticajem jer vam otac kupuje i preprodaje oružije od državnih firmi….Ovako je bilo u Albaniji u doba Enver Hodze, ali šta se posle desilo? Posle takvih vođa ostane gladan, go i bos narod…\n24. januara 2020. u 22.37\nNa sta svi pomisle kad se kaze Sava Centar? Naravno, lazni fakultet iz Londona, lazna diploma koju nostrifikuje lazni Mica Megatrend, lazni dr Nesa koji preko oca i firme GIM pljacka preduzece Krusik iz Valjeva. Jednostavno, zar ne?\n25. januara 2020. u 12.52\nVesna je napisala ono sto misli a to je zaista nedopustivo\n25. januara 2020. u 13.32\nSvi znaju na šta se misli kad kaže: Tata kupi mi minu.\n26. januara 2020. u 10.47\nCev u glavu znači nešto, ali kod nas je uobičajeno da se kaže „metak u čelo“ ! Pa sad čije čelo, ili čija glava, mora biti jasno definisano da bi bilo osude !


Eland: Kineski rast dobar za sve\nEland: "Kineske globalne ekonomske veze su možda odlučujući faktor u sprečavanju sukoba."\nSaradnik vašingtonskog Nezavisnog instituta, Ajven Eland za Glas Amerike komentarište nedavni američko-kineski samit u Vašingtonu.\nEland: “Na samitu dve najmoćnije zemlje sveta, razmatrana su politička, ekonomska i bezbednosna pitanja. U političkom kontekstu, SAD su potegle pitanje ljudskih prava u Kini, što je podstaknuto kontroverzom oko dodeljivanja Nobelove nagrade za mir kineskom disidentu Liu Šijaobou. Na ekonomskom planu, imate sporno pitanje tvrdnji SAD da Kina devalvira vrednost svoje valute da bi povećala izvoz, ukljućujući protekcionističke mere na svom tržištu, čime su američke kompanije nezadovljne. Što se tiče bezbednosnih pitanja, sporna je prodaja američkog oružja Tajvanu, što je izazvalo nezadovoljstvo Pekinga, kao i neke teritorijalne aspiracije Kine prema susednim zemljama, uključujući i tvrdnju SAD da je Kina na neki način olakšala napade Severne Koreje na Južnu Koreju kao rezultat svog nezainteresovanog stava, umesto da je izvršila pritisak na Severnu Koreju.“\nGlas Amerike: Kako bi, po vašem mišljenju, Sjedinjene Države trebalo da reaguju na rastuću moć Kine, na ekonomskom i, potencijalno, na vojnom planu?\nEland: “Mislim da morate odvojiti ekonomski od vojnog aspekta. Kineski rekordni ekonomski rast je dobar za sve, pošto će on omogućiti porast trgovine i investicija, kako u Kini tako i van nje. Vojni odnosi su nešto sasvim drugo – tom pitanju se mora prići oprezno, jer se ponekad desi da rastuće sile uzrokuju ratove, kao što je to bio slučaj sa Nemačkom i Japanom u Drugom svetskom ratu. Medjutim, to ne mora da se desi ovog puta pošto bi trebalo omogućiti Kini da ima svoju sferu uticaja da bi se osećala bezbednom, u svetlu postojećih savezništva SAD sa Rusijom, Indijom, Japanom, zemljama jugoistočne Azije, kao i sa Južnom Korejom. Sa kineske tačke gledišta, Peking se oseća okruženim, mada su jake kineske globalne ekonomske veze glavni olakšavajući, pa možda i odlučujući faktor u sprečavanju konfrontacije.”\nGlas Amerike: Kako bi Sjedinjene Države mogle da se postave prema nagloj ekonomskoj ekspanziji Kine u Evropi, Africi i Južnoj Americi?\nEland: “Ne verujem da je reč o ekonomskoj ekspanziji, već o normalnoj trgovini, mada se na to u Americi drugačije gleda. Uzmite recimo, naftu, kao verovatno najvažniji strateški artikal. Kina u raznim zemljama iznajmljuje naftna polja, kupuje naftne kompanije, traga za naftom da bi obezbedila uvoz strane nafte i na taj način stvorila odgovrajauće zalihe, što je, u stvari, korisno za sve, ukljućujući i samo tržište nafte pošto će se time smanjiti cene nafte. Dakle, širenje kineskih investicija i trgovine širom sveta treba shvatiti kao koristan trend za sve, a ne samo za tu zemlju.”


Samo Srbi mogu otjerati Srbiju s Kosova – mojKontakt portal – Radio Televizija Kontakt\nVulin za današnji Informer kaže i da očekuje da će uskoro biti pronađen ubica litvanskog policajca u blizini Zvečana, ali i počinioci drugih incidenata u pokrajini.\n“Da država Srbija ima efektivnu vlast na Kosovu, ja bih vam garantovao da će se ovi slučajevi rešiti… Ovako, možemo samo da se nadamo i, koliko je u našoj moći, pomognemo čitav taj proces”, kaže Vulin.\nSiguran je, dodaje, da ne postoji nijedan Srbin na KiM koji nije životno zainteresovan da se otkrije ko stoji iza tog i svih drugih incidenata.\nNa pitanje postoje li saznanja da li je ubica litvanskog policajca možda Srbin, Vulin je podsjetio na poruku prvog potpredsjednika vlade Aleksandra Vučića da će se Srbija žestoko obračunati s teroristima i istakao da “nacionalnost nije bitna”.\n“Hoćemo ime i prezime, jer ovakvi incidenti najviše ugrožavaju Srbe”, rekao je.\nKad je riječ o opasnosti da, sa približavanjem izbora, nasilja na KiM bude više, Vulin je naveo da ne želi da podgrijava situaciju, “ali ne možete očekivati da se smire tenzije posle ubistva predstavnika međunarodne zajednice”.\nOn je, ukazujući da su bacanje bombi, tuče i incidenti postali, na žalost, svakodnevica ljudi na sjeveru KiM, istakao da je to “vrlo zabrinjavajuće” i da “mora prestati”.\nPrema njegovim rečima, oni koji su to uradili su protivnici života Srba na KiM, a “ovakva zategnuta i opasna situacija nikako ne odgovara Srbima”.\n“Samo Srbi mogu ukloniti Srbiju s Kosova. Poručujem im – vaša Srbija je uz vas, nemojte je oterati!”, kazao je Vulin.\nSNS i DSS predali zahtjev za smjenu Đilasa!


Milioni za rodni kraj – INFO PLUS\nHome > Društvo > Milioni za rodni kraj\nZa obnovu dotrajale škole i uređenje dvorišta u Jošaničkoj Banji potrebno je oko 200.000 evra. Milomir Glavčić (90) iz Nijagare Folsa u Kanadi obezbediće 170.000 evra, a ostatak opština Raška.\nU svom rodnom selu Kovači podno Kopaonika Milomir je izgradio crkvu, školu, česme i asfaltne puteve, u Jošaničkoj Banji Dom kulture, a u Kraljevu most preko Ibra, za koji je dao pola miliona evra. Stalno šalje novčanu pomoć za slave, Božić, Vaskrs i druge praznike rođacima iz zaseoka Pope i svim žiteljima Kovača. Na pomoć svojoj rodnoj Srbiji potrošio je do sada oko šest miliona evra.\n“Hvala puno čika Milomiru, velikom čoveku i dobrotvoru, za svu pomoć Kopaoniku, opštini Raška i celoj Srbiji. Mnogo je doprineo da se u njegovim Kovačima živi bolje i da žitelji potkopaoničkih sela ostaju na svojim ognjištima,” kaže Ignjat Rakitić, predsednik opštine Raška.\nKao siromašni mladić, Milomir je u Kanadu otišao pre šest i po decenija, teškom mukom uspeo je da postane uspešan biznismen, a deo svog imetka ulaže u rodni kraj koji još nije posetio uprkos stalnim pozivima da dođe kako bi mogli da mu zahvale.


Bi sigurno ...\nMnogim postupcima Haski sud je dokazao da je politicki sud koji je presudio neuporedivo vise srpskim politicarima i vojnicima nego svim drugim. A konacni rezultat ratova u bivsoj Jugoslaviji pokazuje da su Srbi najvise stradali, proterani, ubijjeni. Presuda Mladicu je lazna.\nCini mi se da se Draza sastajao i saradjivao sa Misicevim sinom tokom rata. Malo se edukujte pre nego sto se nalupate gluposti. Drugo Misic je streljao Srbe za izdaju i dezertaciju, a danas bi imao pune ruke posla sa mnogima kada bi se time bavio da je ziv.


Zvanično saopštenje MUP-a ZDK o jutrošnjoj eksploziji u kojoj su dva lica poginula, a tri zadobila tjelesne povrede, za Radio Q je dao portparolo MUP-a kantona Senahid Hasić.\n„Jutros oko 11.00 sati PU Visoko je obavještena da se na otpadu sekundarnih sirovina dogodila ewkslozija te da su tom prilikom dva lica smrtno stradala, te da su tri lica povrijeđena i upućena na CUM Koševo. Izlaskom patrole policije na lice mjesta potvrđena je tačnost ove prijave, te se pristupilo formiranju ekipe za vršenje uviđaja koji će vršiti pripadnici MUP-a ZDK i dežurni kantonalni tužilac. Istragom bi se trebalo utvrditi koje su okolnosti dovele do ove eksplozije i eventualno preduzimanje zakonom propisanih mjera zavisno od rezultata istrage“ – izjavio je za Hasić.\nNa pitanje šta je uzrok eksplozije, Hasić nije mogao ni potvrditi niti negirati pretpostavku da se radi o neeksplodiranoj granati.\n„Mislim da je još rano pretpostavljati da se radi o granati, kao što su vama naveli iz Hitne pomoći, jer eksploziju bi mogla izazvati i plinska boca. Kažem sve je moguće, a pravu ćemo istinu znati nakon izvršenog uviđaja koji je u toku“ – izjavio je Hasić.


FIAT Doblo 1.4 T-Jet 16v vs Dacia Dokker TCe 115 - AutoManijak\nPOČETNA strana :: poređenje :: FIAT Doblo 1.4 T-Jet 16v vs Dacia Dokker TCe 115\nČinjenica da je FIAT dostavljen na Euro NCAP (European New Car Assessment Programme) testiranje, za razliku od konkurenta, predstavlja tek utešnu nagradu, s obzirom na 3 razočaravajuće zvezdice za bezbednost koje su mu dodeljene. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju multi-namensko vozilo, što u principu znači dobru poziciju po pitanju bezbednosti, ali ta činjenica ne ističe ni jedan od ova dva automobila. Povrh toga, ukoliko govorimo o masi vozila - podatku koji ne možemo isključiti iz priče, italijanski automobil nudi popriličnu razliku od 20% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Nadalje, ipak, dolazi do zaokreta, jer Dacia pruža više kada su performanse u pitanju, a samim tim i više osmeha na licu vozača. Da stvari budu još bolje, pritom čak troši i manje goriva! Za koji god automobil od ova dva da se odlučite nećete pogrešiti, ali bih ja svakako preporučio da to bude Dacia. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, iz baze od 12.000+ različitih četvorotočkaša.


Beograd dobija odbojkaški centar na preko 20 hiljada kvadrata\nIgor Conić, 09.11.2021. 5 3 min za čitanje\nNa Novom Beogradu gradiće se sportski centar za odbojkaše površine preko 20 hiljada kvadrata čija će izgradnja koštati oko 2,3 milijarde dinara.\nKancelarija za upravljanje javnim ulaganjima investiraće izgradnju Odbojkaškog trenažnog centra u Novom Beogradu. Na osnovu inicijative Odvojkaškog saveza Srbije, tim PAGE consortiuma preuzeo je projektni menadžment od formiranja lokacije do izrade Idejnog rešenja autora arhitkete Đurađa Vasića, dok je nosilac sprovođenja Urbanističkog projekta Energoprojekt urbanizam i arhitektura.\nIzgradnjom Centra, odbojkaški sport u Srbiji dobija uslove za pripreme sportista koji odgovaraju uslovima na zvaničnim međunarodnim takmičenjima, kao i mogućnost sprovođenja najsavremenijih metoda treninga i oporavka.\nKompleks će imati 3 terena za trening, halu za odbojku na pesku kao i smeštajne kapacitete za sportiste.\nLokacija na kojoj je planirana izgradnja Odbojkaškog trenažnog centra sa smeštajnim kapacitetima nalazi se u Beogradu duž ulice Tošin bunar. Formirana je građevinska parcela samo za potrebe trenažnog centra.\nKompleks odbojkaškog trenažnog centra ukupne površine 20.837 kvadratnih metara čine tri osnovne, funkcionalno povezane celine: hala za trening (3 terena), hala za odbojku na pesku (dva terena), smeštajni kapaciteti za sportiste, prateći sadržaji sporta i pripadajućeg poslovnog prostora kao i garaže i pristupni plato.\nLokacija budućeg centra\nTri povezane celine\nSpecifičnost sadržaja koji je jedinstven u funkcionalnom i organizacionom smislu, kao i lokacija na kojoj je planiran Centar je odredio odnos prema predloženom rešenju.\nObjekat je povučen od planirane građevinske linije ka unutrašnjosti lokacije zbog specifičnosti funkcije i optimalnog korišćenja. Ravan teren i širina fronta lokacije su omogućili da se objekat planira kao tri funkcionalno povezane celine u pravcu sever jug.\nU delu bliže autoputu je planirana hala za trening, dok je hala za odbojku na pesku bliža zadnjoj granici parcele. Južni deo lokacije je planiran za smeštajne kapacitete sportista.\nKompleksu se pristupa reprezentativnim stepeništem direktno sa ulice Tošin bunar.\nNivo 0 je nivo pristupa delovima objekta različitih funkcija. Sa ulice Tošin bunar se pristupa direktno na internu saobraćajnicu koja vodi do otvorenog parkinga, ulaza u dve garaže, ulaza u smeštaj za sportiste, u halu za trening i prateće sadržaje (spa centar sa bazenom, svlačionice hale,…). Veze među navedenim sadržajima su moguće u skladu sa potrebama. Osim kolskog pristupa nivo 0 je protočan za sva pešačka kretanja u objektu i van njega.\nKarakteristika Nivoa 1 je plato ispred hale. Visinska razlika između Nivoa 0 i Nivoa 1 se savladava reprezentativnim stepeništem koje ide iz dva pravca, tako da je moguće pristupiti direktno sa ulice Tošin bunar i iz pravca smeštajnih kapaciteta i garaža.\nGaraže i mediko blok\nDrugi široki pešački pristup je između dva krila smeštajnih kapaciteta iz pravca otvorenog parkinga koji takođe , ali sa južne strane vodi na glavni plato hale. Ostali nivoi su vezani za funkcionisanje hale i ostalih pratećih službi smeštenih u veznom delu objekta.\nNivo 2, kao nastavak sadržaja iz nivoa 1, čine prostori loža hale za trening, mediko blok i oba kraka smeštajnih prostora za sportiste. Tribine i parter hale za trening, kao i parter hale za odbojku na pesku se sagledavaju i u ovoj etaži, ali ne ulaze u obračun\nKorisna krovna terasa\nNivo 3 obuhvata oba kraka smeštajnih prostora za sportiste i drugi nivo mediko bloka, tj.teretanu.\nNivo 4 čine smeštajni prostori za sportiste u oba kraka objekta, a preostali deo objekta je pod krovnim ravnima. Nivo 5 čine smeštajni prostori za sportiste u kraku objekta ka dubini parcele, dok je krak objekta bliže ulici Tošin bunar korisna krovna terasa sa pristupnim stepenišnim prostorom.\nTraži se projektant\nKancelarija za upravljanje javnim ulaganjima raspisala je tender za izbor projektanta (PGD, PZI, PIO) i izvođenje radova na izgradnji. Procenjena vrednost izrade tehničke dokumentacije i izgradnje je 2,23 milijarde dinara.\nSvu potrebu dokumentaciju možete pronaći na Portalu javnih nabavki.\n#djuradj vasic #kancelarija #odbojka #odbojkaski centar #PAGE Consortium #tosin bunar\nArhitekta potpisnik projekta ne ume da uklopi objekat u postojeci teren , umesto ovih golih krovova sve su to mogli biti tereni kao nastavak studentskog sportskog centra ili bar solarni paneli .\nOvako je samo nabijen kubus u brdo uz autoput bez ikakve zelje i mogucnosti da se preklope funcije studentskog sportskog centra i studenjaka.\nIma li kraja losoj arhitekturu u Beogradu?\narhitekta pocetnik dobija veliki projekat\nSamo seci sumu…\njbte tačno sam znao da će da seku i poslednju malu zelenu oazu na nbgdu ,da ne povruješ ? ništa im nije sveto!


Vizija o idealnom poslovnom objektu i još boljem okruženju uskoro će dobiti svoju realizaciju u okviru novobeogradskog naselja Bežanijska kosa. “Green escape”, biznis kompleks savremene arhitekture, pružiće budućim korisnicima poslovnog prostora funkcionalnost i komfor, istovremeno predstavljajući savršeni spoj kvaliteta i udobnosti.\nSva tri objekta u ovom kompleksu projektovana su kao moderni, tehnološki napredni i funkcionalni poslovni prostori, koji u okviru svojih kapaciteta mogu veoma fleksibilno da prihvate različiti programski sadržaj u okviru komercijalne delatnosti i da isprate sve specifične zahteve budućih klijena. Na taj način klijent dobija poslovni prostor po meri sopstvenih potreba.\nBudućim korisnicima na raspolaganju će biti i hotel, izgrađen u okviru kompleksa, pružajući komfor onima koji odluče da svoje poslovanje smeste baš na ovoj adresi. Takođe, Green Escape nudi i poslovne apartmane, konferencijske sale, kancelarije za izdavanje, spa-centar sa bazenom i svim pratećim sadržajima, sportske objekte, usluge čuvanja dece, lokale sa prodavnicama i drugo. Velike i raskošne zelene površine krasiće Green Escape kompleks i činiće ga savršeno prijatnim i ušuškanim mestom za poslovanje. Dok su nadzemni spratovi rezervisani za kancelarijski prostor, dva podzemna nivoa će biti realizovana kao garažni prostor koji će upotpuniti komfor svim korisnicima Green Escape kompleksa.\nStopa raspoloživog poslovnog prostora u Beogradu je inače niska, a na Novom Beogradu je ona još niža i iznosila je ispod 3% na kraju prvog kvartala ove godine. Upravo zbog toga je odlična vest da će poslovni kompleks Green Escape omogućiti korisnicima novih 14.325 kvadratnih metara koji će biti izgrađeni u okviru prve faze, odnosno poslovnog objekta K3. Ovaj poslovni kompleks je specifičan i po tome što će imati spratne osnove između 1.500 i 1.600 kvadratnih metara, što će budućim korisnicima omogućiti veliku fleksibilnost u uređenju i optimalnom rasporedu kancelarijskog prostora.\ncbs/Green Escape/poslovni kompleks\nKako bi BG METRO mogao da utiče na cenu NEKRETNINA?\nVećina kupaca STANOVA u BG iz unutrašnjosti: Za 5 godina UŠTEDE 100.000 EUR\nCBS International i Cushman&Wakefield lideri na regionalnom i globalnom tržištu ...


Iako naizgled protiču mirni dani u Patrijaršiji pred Sabor, ovo zasedanje bi međutim, u mnogo čemu moglo da bude prelomno za SPC. Jednostavno rečeno - da li će pobediti mudrost patrijarha Irineja ili pak zakulisne radnje vladike bačkog Irineja.\nIza kulisa predstojećeg Sabora, koji počinje u nedelju u Pećkoj patrijaršiji, mnoge teme su na stolu - tužba u Londonu za pedofiliju u SPC, pokušaj vraćanja smenjenih i penzionisanih vladika zbog bludnih radnji ili trošenja crkvenog novca, novi Ustav kojim se menja, između ostalog, i način biranja patrijarha, ali i pokušaj osvajanja i nametanja novog dekana Bogoslovskog fakulteta.\nVladika bački irinej iza kulisa na Saboru namerava da lobira da za budućeg dekana Bogoslovskog fakulteta bude izabran Vladimir Vukašinović. Počivši patrijarh Pavle nije hteo ni da čuje za ovog sveštenika. Ipak, on je opstao i još i napredovao. Sada je profesor na fakultetu, starešina Crkve Ružice na Kalemegdanu, ali i prvi namesnik Beograda, laički rečeno, glavni sveštenik.\nDošao je pre dvadesetak godina iz grada u kome stoluje vladika bački - Novog Sada. Danas je poznat svima u crkvenim krugovima. Svoju pravu karijeru je započeo transakcijom crkvenog zlata i srebra koje ni danas nije vraćeno Crkvi. Ovom proneverom nije se bavila policija, već je to ostalo kao tajna unutar crkvenih krugova.\nSPASAVANJE FILARETA Irinej bački diže pobunu\n“Blic” je, međutim, imao uvid u dopise vrhu Crkve koje su uputili pojedini policajci koji odlaze na službu u crkvu Ružicu. Oni su sproveli doslovce svoju istragu i u pismu patrijarhu Irineju ustvrdili da je “posrednik” u nestajanju zlata Vukašinović. U mnogobrojnim obraćanjima sveštenstva navodi se da Vukašinović uzima novac s ikona, zbog čega su se sveštenici Ružice jedva izborili za to da se uvedu kamere. Poput političara, i sveštenik Vukašinović ima nekoliko poslova, a sa njima i nekoliko plata i honorara. Osvajanjem i Bogoslovskog fakulteta tako što će postaviti sebi potčinjenog dekana Vukašinovića, vladika bački ne samo što će urušiti jednu od institucija Crkve već će stvoriti prostor da bude patrijarh iz senke.\nUporedo sa pokušajem vraćanja u Sabor smenjenih episkopa, episkop bački intenzivno u poslednjih nekoliko nedelja radi na stvaranju sukoba između Bogoslovskog fakulteta i Crkve. Netačnim navodima je izdejstvovao da ga Sinod odredi za “posmatrača” na fakultetu. Uz ovu inkvizitorsku funkciju, bački Irinej je pre nekoliko dana na fakultet među mlade bogoslove doveo baš - smenjenog vladiku Vasilija.\nIako Irinej važi za najučenijeg vladiku, “Blic” je malo pročačkao po njegovom naučnom opusu. Za razliku od često i svađalačkih saopštenja upućenih medijima, naučni radovi ovog vladike su znatno kraći. Ogromno iznenađenje je činjenica da vladika ima nekoliko radova koji ukupno ne prelaze ni 80 strana, nijedan nije publikovan u priznatim međunarodnim teološkim časopisima, a nema nijedan udžbenik za predmete koje je decenijama predavao.\nTužba prazni kasu\nI dok se jedan od najuticajnijih vladika bavi širenjem svoje mreže, tužba koju su pokrenule, kako se navodi, žrtve zlostavljanja poslata je iz suda u Londonu Srpskoj crkvi. Kako “Blic” saznaje, SPC je dat rok u kome ima pravo na apelaciju. Iako je do isteka roka ostalo malo vremena, nikakav odgovor još nije napisan. U skladu sa procedurom, kada Crkva odgovori na tužbu, sudija razmatra da li pokreće proces ili odbacuje tužbu. Ova tužba je podignuta prvenstveno i direktno protiv Srpske crkve, i to jer - nije preduzela mere protiv vladika koji su, kako se navodi, zlostavljali i bludničili nad maloletnicima. Kao jedan od argumenata protiv Crkve navedeno je i da je SPC ostala nema “iako je bila upoznata i sve joj je predočeno”. U ovoj tužbi navode se primeri zlostavljanja, a vladika koji se direktno pominje je Vasilije (Kačavenda).\nIako je sadašnji patrijarh Irinej počeo da zavodi red u Crkvi i jasno pokazao da ne gura probleme pod tepih već pokušava da ih reši, što je pokazao i smenjivanjem nekoliko vladika, među kojima i Vasilija, tužba se dogodila upravo u njegovo vreme. Ono što je činjenica - ukoliko sudija pokrene spor, malo je verovatno da će ga SPC i dobiti. Primera radi, vladika Pahomije je “pobedio” pred domaćim sudovima, ali samo zato jer je njegov predmet zastareo, a ne jer nije bilo dokaza protiv njega. Ukoliko se ne bavimo time koje će posledice po ugled SPC imati eventualno optužujuća presuda, jasno je da će naknada štete opustošiti crkvenu kasu.\nCrkva je svojevremeno pokrenula suđenje vladiki Pahomiju za bludničenje, ali mu je pomogao vladika bački da se obustavi proces pred crkvenim sudom. Sada lobira da se u Sabor vrate smenjeni Vasilije Kačavenda i mileševski Filaret. Oni su mu neophodni da, ukoliko se izglasa novi Ustav SPC, on dobije glasačku mašinu s obzirom na to da će za izbor patrijarha biti potrebne proste dve trećine glasova.


Maković: Vlada neće prihvatiti ultimatum DF-a\nPotpredsjednik crnogorske Vlade Duško Marković poručio je da do ostavke Vlade i formiranja prelazne neće doći zbog toga što je to nedemokratski zahtjev koji odudara od političkih i demokratskih standarda.\nOn je rekao da Vlada Crne Gore neće prihvatiti ultimatum opozicije da se do vikenda formira prelazna vlada.\n"Od ostavke Vlade i prelazne vlade u subotu neće biti ništa, zbog toga što je to nedemokratski zahtjev, koji odudara od političkih i demokratskih standarda", izjavio je Marković.\nOn je podsjetio da se vlast konstituiše na izborima i da je Vlada u vrijeme mandata izložena svakoj vrsti provjere, ali i pada onda kada za to postoji jasna podrška parlamentarne većine, prenose podgorički mediji.\nMarković je ocijenio da je bezbjedonosna situacija u Crnoj Gori stabilna, ali da postoje određeni rizici zbog najavljenog protesta Demokratskog fronta u subotu, 24. oktobra.\n"Crna Gora je stabilna, ali je sasvim izvjesno i želim potpuno odgovorno da kažem da je ta stabilnost pred izazovom, jer su najavljeni protesti. Oni su zvanično najavljeni kao mirni protesti, mirna šetnja, ali nakon saopštavanja šta je cilj tih protesta - rušenje vlasti, ipak nam to mora skrenuti pažnju, trebamo biti oprezni i spriječiti svaku eskalaciju nasilja, nelegitimno rušenje vlasti i ugrožavanje institucija", poručio je Marković.


Foto: Jayson De Leon / Wikipedia\nBahrein je pristao da kupi američki sistem protivvazdušne odbrane "patriot", saopšteno je iz kompanije "Rejton".\nU saopštenju iz ove američke kompanije navodi se da je Bahrein potpisao sporazum o kupovini sistema od SAD.\nIz kompanije ističu da prihvatanje Bahreina omogućava američkim vlastima da započnu pregovore sa "Rejtonom" u vezi sa kupovinom određene količine sistema i projektila.\nU dokumentu se naglašava da je sistem "patriot" dizajniran za odbranu od balističkih i krstarećih projektila, kao i aviona i bespilotnih letelica, javio je "Sputnjik".\nIz kompanije "Rejton" dodaju da se sistem "patriot" konstantno unapređuje kako bi bio efikasniji u suočavanju sa pretnjama.\nU Bahreinu je smještena mornarička baza SAD, kao i Peta američka flota.\n"BESNI PAS" UZDRMAO AMERIKU Bivši ministar odbrane Trampove poteze uporedio sa nacističkom taktikom: Želi da nas PODELI


Vlada podržava Atletski savez - Sportske.net\nVlada podržava Atletski savez\nMinistar omladine i sporta Vanja Udovičić održao je sastanak sa delegacijom Atletskog saveza Srbije (ASS).\nOn je rekao da će Vlada Srbije podržati organizovanje Evropskog atletskog prvenstva u Beogradu 2017. godine.\n"Organizovanje Evropskog atletskog prvenstva u dvorani je velika pobeda srpskog sporta i prilika da se pošalje pozitivna slika naše zemlje u svet. Sport je još jednom otvorio vrata sveta Srbiji i zato je velika odgovornost i obaveza države da pomogne, kako bi ta manifestacija bila organizovana na najvišem nivou", rekao je Udovičić, a prenosi Ministarstvo sporta i omladine.\nMinistar je rekao da će Srbija tim takmičenjem još jednom dokazati da je izvanredan domaćin, ali je ukazao i da su pred Srbijom tri godine napornog rada.\n"Radi se na izgradnji atletske dvorane i širenju sportske infrastrukture, ali i popularizaciji atletike. Ovo će biti najveće takmičenje u istoriji naše atletike i dokaz da se atletika na velika vrata vraća u Srbiju", kazao je Udovičić.\nPredsednik ASS-a Veselin Jevrosimović rekao je da je Beograd u konkurenciji Turske i Poljske, dobio apsolutnu podršku Evropskog odbora za atletiku za organizovanje takmičenja.\n"Ovo je velika pobeda, ne samo srpskog sporta, već i naše zemlje. Na nama je zadatak da pokažemo celoj Evropi i celom svetu da smo odlični organizatori i, još važnije, da smo sportska nacija", rekao je Jevrosimović.\nPo njegovim rečima, Arena, u kojoj će se održati evropski šampionat, ispunjava sve uslove.\nIvani Španović stigla poruka podrške iz Hrvatske\nIvana Španović u suzama, propušta Svetsko prvenstvo?!


Žanić: Neće biti političke volje da Radeta i Jojić budu izručeni Hagu - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Žanić: Neće biti političke volje da Radeta i Jojić budu izručeni Hagu\n“Međutim, da bismo zaista mogli da gledamo u budućnost moramo da rešimo slučajeve iz prošlosti koje još nismo uspeli da razrešimo”, istakla je.\n“Slučaj Lovas je i dalje u prvostepenom postupku, posle 12 godina, šest optuženih je umrlo za to vreme, samim tim smanjuje se i broj žrtava na koje se optužnica odnosi”, navela je govoreći o odugovlačenjima procesa za ratne zločine.\n“Taktika je, čini se, da imaju što manje istraga, da ne procesuiraju visoko rangirana vojna lica, i da se procesi odugovlače”, navela je.\n“Tu je premijerka, ministar koji dočekuje osuđene ratne zločince i govori da je ovo vreme ponosa i da Srbija nema čega da se stidi. U takvom kontekstu treba da radi tužilastvo”, dodaje.


DS: Napadnuta internet stranica za prijavljivanje na takmičenje Zoran Đinđić Hakaton | Autonomija\nDS: Napadnuta internet stranica za prijavljivanje na takmičenje Zoran Đinđić Hakaton\n"Atak na političke neistomišljenike"\nInternet stranica koja služi za prijavljivanje učesnika na takmičenju „Zoran Đinđić Hakaton“ je napadnuta, a prethodno je stigao veliki broj lažnih prijava za to takmičenje, saopštila je danas Demokratska stranka (DS) koja je organizator tog nadmetanja.\nU saopštenju se navodi da je u pitanju više hiljada lažnih prijava koje su zagušile sajt www.hakatonzoranđinđic.rs.\n„Ovo nije samo atak na političke neistomišljenike i ilustracija perfidnih nastojanja da se zatomi javnost i opozicija, već predstavlja stvarni odgovor na pitanje kao aktuelni režim vidi i podstiče stvaralaštvo mladih, idejni pluralizam i promociju inovativnih pristupa“, ocenio je DS.\nPrema oceni DS-a taj napad pokazuje da posle 16 godina od smrti premijera Srbije i lidera te stranke Zorana Đinđića neki ne mogu da mu oproste „viziju moderne razvijene Srbije u Evropskoj uniji“, ali da će ta stranka dokle god postoji čuvati sećanje na lik i delo Đinđića.\nDS je pozvao građane da u utorak, 12. marta u 18 sati učestvuju u šetnji kako bi odali poštu Đinđiću koji je ubijen na taj dan 2003. godine.


CEDIS i Siemens u posjeti JP Elektroprivreda BiH\nPredstavnici Crnogorskog elektrodistributivnog sistema CEDIS i kompanije Siemens posjetili su JP Elektroprivreda BiH, Podružnicu „Elektrodistribucija“ Zenica gdje su se upoznali sa primjenom SCADA/DMS/OMS sistema.\nDelegaciju je primio direktor „Elektrodistribucije“ Zenica dr.sci. Edin Arnaut sa saradnicima, a prezentaciju su realizirali Ensar Pašić, projekt menadžer SCADA/DMS/OMS projekta u JP Elektroprivreda BiH i Igor Primorac, rukovodilac Službe za dispečiranje „Elektrodistribucije“ Zenica.\nU Dispečerskom centru „Elektrodistribucije“ gosti su imali priliku neposredno se upoznati sa funkcionisanjem sistema “Spectrum Power 7” i čuti dosadašnja iskustva dispečera. Drugi dio posjete je realiziran u Edukacionom centru Zenica, gdje je nastavljena prezentacija i diskusija.\nImplementacija projekta „Spectrum Power 7“ je u završnoj fazi u JP Elektroprivreda BiH i u narednom periodu očekuje se korištenje sistema u punom obimu, u svim podružnicama distribucije.\nNovi sistem značajno će modernizirati proces upravljanja elektrodistributivnom mrežom i obezbijediti kvalitetnije i stabilnije napajanje električnom energijom kupcima JP Elektroprivreda BiH.\nIntegracija „Spectrum Power 7“ sistema sa drugim poslovnim aplikacijama omogućit će kvalitetnije analize i planiranje razvoja mreže, kao i preciznije informacije za obavještavanje kupaca o planskim ili neplanskim zastojima na elektrodistributivnoj mreži.\nPredstavnici CEDIS-a su izrazili zadovoljstvo zbog korisnih i sveobuhvatnih informacija koje su dobili od tima za implementaciju projekta i korisnika sistema.\nIskazana je spremnost za buduću saradnju i razmjenu iskustava.


Postanite deo uspešnog tima! | Gazprom Petrol Srbija\nNIS Gazprom Neft je jedna od najvećih vertikalno integrisanih naftnih kompanija u jugoistočnoj Evropi, a naše osnovne delatnosti su istraživanje, proizvodnja i prerada nafte i prirodnog gasa, kao i prodaja širokog spektra naftnih derivata.\nNaša mreža benzinskih stanica, koja uključuje NIS Petrol i Gazprom stanice, je najveća mreža u Srbiji sa više od 300 benzinskih stanica, dostupnih širom zemlje, a prisutni smo i regionalno, tako da smo uvek na raspolaganju svojim korisnicima.\nPonosimo se najvišim standardom kvaliteta naftnih derivata, kao i bogatim asortimanom dodatnih proizvoda. Ipak, ono čime se naviše ponosimo su naši zaposleni i njihova profesionalnost, odgovornost i timski duh, tako da se uvek trudimo da im uzvratimo unapređujući njihove talente i proširujući im vidike.\nLjudi su najvažniji činilac uspeha koji našoj kompaniji osiguravaju lidersku poziciju i omogućavaju nastavak ovog trenda u budućnosti, što stalno otvara nove mogućnosti za kandidate koji žele da postanu deo našeg tima.\nSelekcija u našoj kompaniji se obavlja pomoću testiranja i intervjuisanja, tako da uvek biramo kandidate objektivno, zasnovano na njihovom profesionalizmu, iskustvu i znanju.\nPridružite se timu koji uspešno posluje već godinama - prijavite se za radno mesto na jednoj od Gazprom benzinskih stanica. Vaše radno mesto možete da pronađete i na NIS Petrol stanicama, koji su takođe deo mreže naših banzinskih stanica.\nDovoljno je da popunite obrazac klikom na posao.nis.rs/form/posaonabs i pošaljete nam svoj CV, a mi ćemo Vas uskoro kontaktirati.\nZa posao se možete prijaviti i pozivom na broj 011/205 8245.\nOČEKUJEMO VAS U NAŠEM TIMU!


Otvorena Gazela (FOTO)\n► Otvorena Gazela (FOTO)\nSvih šest kolovoznih traka na beogradskom mostu Gazela, čija je rekonstrukcija počela u martu 2010. godine, pušteno je večeras u saobraćaj.\nGradonačelnik Beograda Dragana Đilas rekao je novinarima da puštanje u rad svih saobraćajnih traka u roku nije uspeh ministara, gradonačelnika i funkcionera, nego radnika koji su radili na rekontrukciji.\n"Ovo je veliki uspeh svih ljudi koji su ovde radili maltene dan i noć, na plus 40 i u nemogućim uslovima na minus 10", rekao je Đilas.\nOn je dodao da će most biti bezbedan narednih 40 godina.\nGeneralni direktor Javnog preduzeća "Putevi Srbije" Zoran Drobnjak uputio je večeras izvinjenje svim građanima koji su "potrošili vreme čekajući da pređu most Gazela".\n"Izvođač je ispoštovao dinamički plan u dan, sve što je bilo u planu je ispoštovano", kazao je Drobnjak.\nPrema njegovim rečima, kompletna rekonstrukcija mosta "Gazela" biće završena u naredna tri meseca.\nPripremni radovi na obnovi Gazele su počeli 15. marta 2010, a prvi građevinski radovi na konstrukciji mosta 1. jula prošle godine.\nMost Gazela je sagrađen pre 41 godinu i ovo je njegova prva rekonstrukcija. U most je ugrađeno više od 3.000 kubika betona, 600 tona betonskog gvožđa i oko 2.500 tona čelika za ojačanje mosta.\nNajveći neprijatelj mosta je bila voda, koja se sada prikuplja drenažnim sistemom, prečišćava i vraća u reku.\nGlavni izvođač radova je austrijski "Štrabag", a podizvođač domaća "Mostogradnja".\nMost Gazela, koji je deo međunarodnog putnog pravca Koridor 10, je kombinacija grede i luka i dugačak je 332 metra, a širok 27,5 metara.


Ogromna gužva na ulazu u Srbiju, višekilometarske kolone na granici - 23.12.2021, Sputnik Srbija\nOgromna gužva na ulazu u Srbiju, višekilometarske kolone na granici\nUoči božićnih praznika u zapadnoj Evropi već su se stvorile kolone vozila na graničnim prelazima na ulazu u Srbiju. Na najfrekventnijem prelazima Horgoš i... 23.12.2021, Sputnik Srbija\nDa bi se prešla mađarsko-srpska granica, odnosno prelazi Reske i Horgoš, treba oko četiri sata, s tim što je kolona u Mađarskoj duga oko tri kilometra i tamo se čeka oko tri, a sa srpske strane oko jedan sat.Radi se maksimalnim kapacitetima u šest traka, a sedma je otvorena za autobuse.I noćas je bila velika gužva, negde oko 13.000 putnika je je prošlo za poslednjih 12 sati, dakle za pola dana oko 3.000 putničkih vozila i oko 40 autobusa.Sve se to dešava na ulaznoj strani, ogroman je protok putnika, uglavnom su to stranci koji prolaze kroz Srbiju i zato im ne treba pi-si-ar test ni kovid sertifikat, jer za one koji su u tranzitu u okviru 12 sati ne moraju da pokažu te dokumente, javlja RTS.Slična situacija je i na drugim graničnim prelazima kao što su Tompa, Bački Vinogradi ili Horgoš 2, gde se na ulazu u zemlju čeka dva i tri sata.Zbog te situacije i velikog pritiska vozila, Horgoš 2 odnosno Reske 2, granični susedni prelazi sa Horgošom 1, danas će biti otvoren samo iz pravca Mađarske, što znači da će moći da se izađe samo iz Mađarske.Ulaz je zatvoren da bi se ubrzao protok vozila koja stižu iz Zapadne Evrope i prolaze kroz Srbiju.Ovakva situacija na graničnim prelazima će potrajati sigurno do katoličkog Božića.\n© Darko VojinovicGužva na graničnom prelazu Batrovci\nUoči božićnih praznika u zapadnoj Evropi već su se stvorile kolone vozila na graničnim prelazima na ulazu u Srbiju. Na najfrekventnijem prelazima Horgoš i Reske čeka se oko tri časa. Za putnike koji su u tranzitu kroz Srbiju nije potreban pi-si-ar test ni kovid sertifikat.\nDa bi se prešla mađarsko-srpska granica, odnosno prelazi Reske i Horgoš, treba oko četiri sata, s tim što je kolona u Mađarskoj duga oko tri kilometra i tamo se čeka oko tri, a sa srpske strane oko jedan sat.\nI noćas je bila velika gužva, negde oko 13.000 putnika je je prošlo za poslednjih 12 sati, dakle za pola dana oko 3.000 putničkih vozila i oko 40 autobusa.\nSve se to dešava na ulaznoj strani, ogroman je protok putnika, uglavnom su to stranci koji prolaze kroz Srbiju i zato im ne treba pi-si-ar test ni kovid sertifikat, jer za one koji su u tranzitu u okviru 12 sati ne moraju da pokažu te dokumente, javlja RTS.\nZbog te situacije i velikog pritiska vozila, Horgoš 2 odnosno Reske 2, granični susedni prelazi sa Horgošom 1, danas će biti otvoren samo iz pravca Mađarske, što znači da će moći da se izađe samo iz Mađarske.\nOvakva situacija na graničnim prelazima će potrajati sigurno do katoličkog Božića.


The Coolest Cooler - od najbolje kampanje do višegodišnje borbe backer-a za perk-ove\nTitulu jedne od najuspešnijih kampanja koje su se odigrale na Kickstarter-u nosi The Coolest Cooler. Ova kampanja koja je sprovedena 2014. godine i danas je vrlo aktuelna, ali ne zbog toga što je jedna od najuspešnijih. Kada je reč o uspehu ove kampanje, za nepuna dva meseca ciljani iznos od 50.000 dolara višestruko je premašen, jer je prikupljeno čak 13.285.226 dolara od 62.642 backer-a.\nŠta je u stvari Coolest Cooler?\nU pitanju je ručni frižider - da, izgledom podseća na ručne frižidere koji su nam svima poznati, ali se idejni tvorac Ryan Grepper dosetio i dodao u njega sve ono što nam je preko potrebno za jedan zabavan izlet. Dakle, osim što je ručni frižider, Coolest Cooler ima ugrađen blender, bežični, vodootporni zvučnik, USB punjač, lampu, dasku za sečenje, otvarač za flaše i pribor. Većina ljudi, tačnije preko 60 hiljada samo na Kickstarter platformi, je ovu ideju prepoznalo kao jako dobru, a verujem i da se vama čini da ovako nešto svakako ne može, a da ne uspe.\nIpak, iako ova kampanja po svim merilima crowdfunding-a jeste bila uspešna, ona je takođe poznata po tome što po završetku kampanje otpočinju problemi. Zbog svih komponenti koje sadrži proizvod, zbog kojih je i privukao pažnju, došlo je do problema u njegovoj proizvodnji. Samo moderan dizajn i delovi koji se proizvode po narudžbini ukazuju da je potrebno prosečno više vremena i resursa za njegovu proizvodnju od onog što je backer-ima obećano.\nPo završetku veoma uspešne kampanje, backer-i su očekivali da dobiju svoje frižidere u februaru 2015. godine. Najveći broj backer-a je za svoj frižider platilo 185 dolara. Februar je došao, ali isporuka nije počela, a Grepper je objavio da je proizvodnja i dalje u toku. Par meseci kasnije, u junu obaveštava backer-e da će početi sa isporukom početkom jula, ali da zbog ograničenih mogućnosti prizvodnje neki od backer-a neće dobiti svoj frižider sve do kraja leta. Prve isporuke su se desile u julu iste godine, ali do avgusta je iz fabrike izašlo svega nešto preko 3.000 komada. Na jesen 2015. godine dešavaju se novi problemi u proizvodnji i u međuvremenu Coolest Cooler se pojavljuje u prodaji na Amazon-u za 500 dolara. Frižideri poručeni na Amazon sajtu bivali su isporučeni za svega nekoliko dana, dok su backer-i i dalje čekali na svoje. U martu 2016. godine stiže nova vest za backer-e od tvorca - kompaniji je ponestalo novca i potrebno je dodatnih 15 miliona dolara da bi se proizveli svi poručeni proizvodi. Ta vest istovremeno je ponudila i rešenje: svaki backer može da uplati dodatnih 97 dolara i frižider će biti isporučen do jula. Situacija se usložnjava, jer stotine nezadovoljnih backer-a ulažu pritužbe Ministarstvu pravde Oregona, koje započinje istragu koja se okončava nakon godinu dana. Sredinom 2018. godine, dakle 4 godine nakon završetka kampanje, 20.000 backer-a još uvek je čekalo na svoj frižider.\nOvako je ukratko izgledao put kojim se kretala Coolest Cooler kompanija nakon završetka kampanje. Zašto je došlo do svega ovoga?\nProblem kompanije Coolest Cooler odnosio se na pogrešnu procenu troškova koju je kompanija na samom početku predvidela. Iznos od prosečno 185 dolara, za koji je mogao da se dobije frižider, ukoliko se uplata izvrši tokom kampanje, bio je prenizak. Grepper je kasnije saopštio da je potrebno 235 dolara da bi se proizveo i isporučio jedan frižider. Pretpostavka je svakako da se niko iz kompanije nije nadao ovolikom broju backer-a, te je stoga proizvodnja bila prebačena u Kinu. Ovo je dodatno zakomplikovao proizvodnju, isporuku, logistiku kao i procese sertifikacije prozivoda i samim tim povećalo i troškove.\nTako se, skoro, završava priča o Coolest Cooler-u, a ona nam je važna kako bismo naučili veliku lekciju. Troškove moramo dobro proračunati i na osnovu njih odrediti ciljani iznos koji je potrebno prikupiti, kao i pojedinačnu cenu perk-a. Ovo jeste drastičan primer, ali on nam upravo pokazuje da je u crowdfunding-u sve moguće i da je zato dobra priprema uvek preko potrebna.


Bokseri iz Vlasotinca otputovali na Evropsko prvenstvo\nIzvor: juGmedia, 17.Jul.2017, 18:48\nOmladinski reprezentativci Srbije u boksu, članovi bokserskog kluba “Arena“ iz Vlasotinca Ognjen Mitić i Alek Andrejević, otputovali su jutros za Beograd, odakle će sa ostatkom reprezentacije Srbije otići u Rumuniju na Evropsko prvenstvo u boksu za školarce.\nEvropsko prvenstvo će se održati od 17. do 26. jula u gradu Valcea u Rumuniji, >> Pročitaj celu vest na sajtu juGmedia << u organizaciji Evropske bokserske federacije.\n„Sam ulazak naših boksera u reprezentaciju i odlazak na Evropsko prvenstvo je veliki uspeh za naš klub. Evropsko prvenstvo je veoma ozbiljno takmičenje gde se u svakoj kategoriji za titulu prvaka bore po dvadesetak reprezentativaca iz evropskih zemalja, tako da je pred našim bokserima 10 dana borbi u žestokoj konkurenciji. Nadam se dobrim rezultatima, ali je činjenica da je ovo prvo veliko takmičenje naših boraca, oni nemaju iskustva na međunarodnim mečevima, a mi nismo bili u mogućnosti da ih odvedemo na neki međunarodni turnir u zemljama u okruženju. Takođe, sve reprezentacije su već 10 dana u Rumuniji na pripremnom kampu, dok naš savez nije imao sredstva da reprezentaciju Srbije pošalje na pripreme. Sa druge strane mi smo dali sve od sebe, trenirali smo dva puta dnevno, čak i u danima kada je bilo najtoplije. Nije nas sprečilo ni to što u našoj hali ne radi sistem ventilacije pa je unutra još toplije nego napolju”, kaže Milan Jović, trener bokserskog kluba „Arena“.\nSan je moguće ostvariti, vele u klubu, samo ako žreb bude na strani srpskih boksera, da ih u prvom kolu ne svrsta sa reprezentativcima Velike Britanije ili Rusije.


Audi A1 će se nuditi i u kros verziji - Auto Republika\nПочетна Vesti Audi A1 će se nuditi i u kros verziji\nAudi je na evropskom tlu zaštitio naziv City Carver, a koji će biti iskorišćen za označavanje kros verzije kompaktnog hedžbek modela nove generacije Audi A1 Sportback. U konkretnom slučaju, tradicionalni prefiks Allroad nije bio odgovarajući. Razlog je jednostavan, s obzirom na to da mališan neće posedovati opciju pogona na sve točkove, već će pogonski biti samo oni na prednjoj osovini.\nPrema preliminarnim informacijama, cela gama kros verzija će biti modifikovana na način što će biti dodati zaštitni plastični detalji po bokovima automobila i iznad lukova točkova. Pored toga, odbojnici će se takođe razlikovati u odnosu na standardne verzije, dok će i klirens biti neznatno viši. Svi primerci City Carvera će biti proizvedeni na osnovu standardnog hedžbeka.\nAudi A1 Active prethodne generacije\nDa napomenemo da je Audi A1 prve generacije, već bio nuđen u ovoj verziji. Od 2014. godine, na evropskom tržištu se pod oznakama Active Style, prodavala verzija sa detaljima koji podsećaju na krosover stil. Cena navedenog paketa je iznosila oko 1.500 evra. Za francusko tržište, lansirana je posebna serija od oko hiljadu primeraka sa Active paketom.\nBudući Audi A1 City Carver će biti priključen gami krajem ove zime, kada se očekuje da bude premijerno predstavljen evropskoj publici.\ntagovi: Audi A1 Citiy Carver Cross A1\nprethodni Zanimljivost večeri: Koji je jedini model prodajni lider segmenta na svim globalnim tržištima gde se nudi?\nsledeći BMW održava dvocifreni rast prodaje u Kini


Izvor: SrbijaDanas.com, 20.Sep.2021, 22:33\nMarija u poslednje vreme, nakon svih društveno-političkih zbivanja u Crnoj Gori, potencira svoje "crnogorsko" poreklo.\nĆerka bivšeg predsednika Savezne Republike Jugoslavije Slobodana Miloševića Marija Milošević (56), nije odustala od želje da posmrtne ostatke svog oca iz dvorišta porodične kuće u Požarevcu prebaci u Crnu Goru, odnosno Cetinje.\nIzvor navodi da ona poslednjih meseci ozbiljno radi na pripremama za ovaj čin, a i u kanonski nepriznatoj Crnogorskoj pravoslavnoj crkvi uveravaju da su spremni da služe opelo pokojnom predsedniku SRJ.\n- Marija je uvek bila za to da njen otac počiva u Crnoj Gori a ne u Srbiji, jer ga je izručila Haškom tribunalu. Kada je Sloba preminuo u Hagu,...


Agencija za privredne registre će početkom 2020. godine uvesti sistem elektronskog podnošenja prijava u Registru finansijskog lizinga, na osnovu koga će biti ubrzana procedura registracije ugovora o finansijskom lizingu.\n"U APR-u kreće da radi sistem za elektronski prijem ugovora o finansijskom lizingu. To je naša obaveza koju smo prihvatili iz plana i programa naše vlade za napredak države na Duing biznis listi Svetske banke", rekao je direktor APR-a Milan Lučić.\nObjasnio je da će pomoću elektronskog sistema koji je izrađen u 2019. prijave za registraciju ugovora o finansijskom lizingu biti u elektronskoj formi, tako da će lizing kuće koje zaključuju ugovore sa korisnicima o finansijskom lizingu te ugovore elektronski dostavljati APR, koji će ih dalje elektronski obrađivati.\nLučić je rekao da je ovo mera predviđena Programom Vlade za unapređenje pozicije Republike Srbije na rang listi Svetske banke o uslovima poslovanja Duing biznis za period 2019-2020. godine, u oblasti dostupnosti kredita, a u vezi sa transparentnosti informacija o sredstvima obezbeđenja.


Vašington, 22. januar 2021. godine – Ambasador R. Srbije u SAD Marko Đurić održao je danas virtuelno predavanje studentima koji pohađaju Program upravljanja konfliktima na Fakultetu naprednih međunarodnih studija pri Univerzitetu Džons Hopkins.\nTema predavanja bio je dijalog između Beograda i Prištine u širem kontekstu bezbednosnih, političkih, ekonomskih i društvenih pitanja, kao i međunarodnih odnosa i vladavine prava.\nAmbasador Đurić govorio je o sopstvenom iskustvu i viđenju glavnih izazova u dijalogu Beograda i Prištine. Naglasio je potrebu za očuvanjem stabilnosti u regionu kao preduslova za dalji ekonomski rast i oporavak Srbije. U tom smislu, ambasador Đurić istakao je značaj zajedničkih napora ka postizanju sveobuhvatnijeg političkog rešenja.\nTakođe, izneo je svoju viziju regiona zasnovanog na evropskom modelu bez granica, sa slobodnim protokom ljudi i dobara, kao i većim stepenom povezanosti na svim nivoima.\nNakon predavanja usledila je diskusija u kojoj je ambasador odgovarao na pitanja zainteresovanih studenata.\nU zaključku izlaganja, ambasador Đurić je ponovio važnost očuvanja i negovanja odnosa Srbije i SAD, čijim će se daljim unapređenjem otkriti nove oblasti saradnje na planu promovisanja mira i stabilnosti na Balkanu, kao i stvoriti nove prilike za ekonomski rast i razvoj.


Web stranica Vlade TK - Održan sastanak sa predstavnicima Obrtničke komore Tuzlanskog kantona i Obrtničke komore FBiH\nOdržan sastanak sa predstavnicima Obrtničke komore Tuzlanskog kantona i Obrtničke komore FBiH\nMinistar razvoja i poduzetništva Osman Puškar i ministar industrije, energetike i rudarstva Srđan Mićanović održali su u četvrtak, 10. augusta 2017. godine sastanak sa predstavnicima Obrtničke komore Tuzlanskog kantona i Obrtničke komore Federacije BiH. Tokom sastanka razgovarano je o stanju obrta na području Tuzlanskog kantona, te aktivnostima i programima ovih institucija na polju razvoja obrtništva. Sastanku su ovom prilikom pored ministara prisustvovali predsjednik Obrtničke komore Federacije BiH Željko Babić, VD predsjednik Obrtničke komore Tuzlanskog kantona Nedžad Nuhanović i pomoćnica ministra za poduzetništvo i obrt Nisveta Osmić.\nOvom prilikom je konstatovano da je već duži niz godina prisutan problem nedostatka adekvatne i ažurirane baze podataka obrtnika sa područja Tuzlanskog kantona, te je dogovoreno upućivanje zajedničke inicijative prema relevantnim institucijama, prije svega Poreskoj upravi FBiH – Kantonalnom uredu u Tuzli, u cilju iznalaženja mogućnosti kreiranja funkcionalnog registra obrtnika Tuzlanskog kantona.\nPrezentirane su započete aktivnosti Ministarstva na unapređenju poduzetničke infrastrukture, naročito po pitanju zakonskog okvira, budući da ne postoji pravna legislativa na području Tuzlanskog kantona i Federacije BiH, koja reguliše ovu oblast. U okviru ove tematike su dogovorene i zajedničke aktivnosti po pitanju iniciranja uspostave klastera, u kojoj će pored Ministarstva i Obrtničke komore TK biti uključeni i drugi predstavnici poduzetničke infrastrukture.\nNa sastanku je takođe diskutovano na temu obrazovanja za obrtništvo, te je konstatovano da je u školskoj 2015/2016. godini zabilježen pad broja učenika koji su završili srednje stručne škole za zanimanja III stepena, dok je sa druge strane u školskoj 2016/2017. godini došlo do povećanja broja upisanih učenika u stručne škole za zanimanja III stepena. Iako se, u skladu sa potrebama tržišta rada nastoje uvesti i novi smjerovi obrazovanja za stručna zanimanja, i dalje na području Tuzlanskog kantona postoji značajan broj zanimanja za koje ne postoji mogućnost školovanja u redovnom sistemu obrazovanja, posebno zanimanja navedenih u Uredbi o zaštiti tradicionalnih i starih obrta. Primjetan je određeni porast interesa učenika za stručna zanimanja III stepena, ali je i dalje u narednom periodu potrebno raditi na jačanju promocije obrtničkih zanimanja i usklađivanja upisne politike u skladu sa potrebama tržišta rada, a u saradnji sa Obrtničkom komorom i Službom za zapošljavanje Tuzlanskog kantona.\nMinistar Puškar je izrazio zadovoljstvo dosadašnjom saradnjom Ministarstva razvoja i poduzetništva sa Obrtničkom komorom Tuzlanskog kantona, te je dogovoren nastavak saradnje kroz zajedničke posjete jedinicama lokalne samouprave Tuzlanskog kantona, animiranje obrtnika za učešće na seminarima koje organizuje Ministarstvo, te organiziranje sajamskih i drugih aktivnosti u cilju razvoja obrtništva kao značajnog aspekta privrede Tuzlanskog kantona.\nVi ste ovdje: Početna Ministarstva Ministarstvo razvoja i poduzetništva OBAVJEŠTENJA 2017 Održan sastanak sa predstavnicima Obrtničke komore Tuzlanskog kantona i Obrtničke komore FBiH


Ljubomir Marić - Sputnjik Srbija\nMarić smenjen zbog izjava, Mustafa preti i ostalim Srbima\nKosovski premijer Isa Mustafa izjavio je danas da je bivši ministar administracije i lokalne samouprave Ljubomir Marić smenjen zbog izjava koje su bile suprotne politici kosovske vlade, rekavši da je „Marić albanski ministar, odavno to ne bi to bio“.\nKosovska vlada nije zabrinuta zbog „pretnji“ Srpske liste da će biti posledica zbog smene bivšeg ministra administracije i lokalne samouprave u kosovskoj vladi Ljubomira Marića, piše danas prištinski list „Koha ditore“.\nVlada Kosova priprema Nacrt zakona o „Trepči“, Srbi protiv\nKosovska vlada danas je formirala komisiju koja će se baviti Nacrtom zakona o „Trepči“, a tome su se usprotivili predstavnici Srba, koji su istakli da srpska zajednica treba da ima odlučujući glas po pitanju imovine u većinski srpskim sredinama.\nPravno gledano referendum o Zajednici srpskih opština ne bi imao efekat, ali bi njegovo održavanje imalo političku težinu kod zapadnih mentora Prištine, objašnjavaju pravni stručnjaci.\nStrah se širi među kosovskim Srbima\nMinistar za lokalnu samoupravu u kosovskoj vladi Ljubomir Marić izjavio je da se napadi na Srbe na Kosmetu nastavljaju, da to zabrinjava i plaši, te da je pripravnost policije na najvišem nivou.


Još loših vesti za Kevina Strotmana... - Sportske.net\nJoš loših vesti za Kevina Strotmana...\nFudbaler Rome je verovatno najmalerozniji fudbaler na svetu...\nRoma dobila još jedno pojačanje!Štoper stigao u Rim!Destro odlučuje do sutraLjajić za Ranokiju?Mamadu Sako u Seriji A?\nBio je pre dve godine jedan od najboljih fudbalera Rome, ali je nakon toga povredio koleno i morao je da ode na operaciju. Prva nije bila uspešna u potpunosti i iako se vratio na teren Kevin Strotman je ubrzo morao ponovo van.\nGovorilo se i o prestanku karijere profesionalnog fudbalera, ali Holanđanin je svojom upornošću uspeo da se izbori sa tim i da se nada da će ponovo konkurisati u ekipi Rudija Garsije.\nTrebalo je da se vrati u septembru, ali na veliku žalost svih ljubitelja fudbala, to se neće desiti.\nOd marta 2014. godine odigrao je svega dve utakmice za Romu, a prema svemu sudeći moraće da sačeka još dva meseca kako bi se vratio treninzima. Čak i kada se vrati, trebaće mu najverovatnije mesec dana da uđe u pravi ritam.\nOn je danas dobio informaciju od doktora u Holandiji gde se trenutno nalazi da neće moći na teren u septembru i da će morati da čeka do sredine oktobra.\nPrema nekim informacijama, njegov moral je na veoma niskom nivou, iako je dobio veliku podršku od svojih saigrača.


EK - Mornar prepisao od Partizana, Venecija je opasna, poražena i Cedevita - Sportske.net\nLoše partija ekipa sa Jadrana.\nBahčešehir - Burž 82:99\nVenecija je u grupi A (u kojoj je i Partizan) uspela da savlada Uniks na svom terenu rezultatom 85:78. Domaćin je počeo da stvara prednost u trećoj deonici, sa plusom od 17 poena su ušli u poslednju četvrtinu, ali nisu poput Partizana ispustili svoju prednost i slavili su sa 7 poena razlike.\nBramos najbolji sa 16, 14 je dodao Vat. Kod poraženih Džamar Smit 25 poena.\nUnikaha - Levaloa 96:88\nUlm - Mornar 84:76\nMornar je danas imao sjajnu šansu da se vrati sa bodovima iz Nemačke, ali se to nije desilo. Ekipa iz Bara je vodila čitavo prvo poluvreme, imala i maksimalnih +14, ali nije uspela da sačuva prednost jer je odigrala očajnu treću četvrtinu koju je izgubila sa 30:11. U poslednjoj deonici skoro i da nije bilo pitanja da li će domaćin slaviti, posebno nakon serije od 15:0.\nOsetkovski 22 poena kod pobednika, a u Mornaru Vajthed 25, Pulen 15.\nLietkabelis - Virtus 61:76\nLokomotiva Kubanj - Antverpen 89:72\nAndora - Monako 76:82\nU jednoj vrlo ujednačenoj utakmici ekipa Monaka je uspela da slavi pobedu nad Andorom. Serijom 10:0 na samom kraju utakmice Monako stiže do pobede. Hana najefikasniji kod domaćina sa 14 poena, u Monaku Bost 21.\nBursa - Trento 86:93\nPromiteas - Gran Kanarija 75:86\nNanter - Cedevita Olimpija 80:76\nGran Kanarija je stigla do pobede na gostovanju u Grčkoj Promiteasu zahvaljujući odličnim partijama Džejkoba Vajlija i Enrjua Albisija, prvi je postigao 22 poena, drugi 17. Domaćinu nije pomoglo ni to što je Jan Miler imao 27 poena.\nU duelu Nantera i Cedevite, uspešniji francuski predstavnik. Predvodili su ih Kordinije sa dabl-dabl učinkom od 20 poena i 10 skokova, dok je nemilosrdni Alfa Kaba imao 10 poena i čak 15 skokova. Cedevita je bila predvođena Kendrikom Perijem koji je postigao 21 poen, Blažič je dodao 19 uz 9 skokova, jedini je bio raspoložen u toj kategoriji.


Prijavio kriminal, ukinut mu sportski dinar, pa počeo štrajk glađu | Priboj 033\nOsnivač i predsednik Odbojkaškog kluba “Bambi Volej” Adis Micanović počeo je u utorak štrajk glađu ispred zgrade Opštine Prijepolje, nezadovoljan radom stručne komisije za raspodelu sredstva za godišnje programe u oblasti sporta i iznosom od 50 hiljada dinara koje je ta komisija opredelila za klub na čijem se čelu nalazi.\nO štrajku je obavešten ministar sporta Vanja Udovičić, rukovodstvo Sportskog saveza Srbije i predsednik Opštine Prijepolje Dragoljub Zindović.\nOdbojkašice “Bambi Voleja” stale su uz svog predsednika i najavljuju da će se ukoliko bude potrebe i one priključiti štrajku. Iz lokalne samouprave za sada nema reakcije na ovakav potez Micanovića, dok se predsednica komisije Bjanka Novović nije odgovarala na telefonske pozive.\nNi osvojena titula prvaka Druge ženske odbojkaške lige Srbije grupa Zapad, pre samo desetak dana nije pomogla” Bambi Voleju” da privoli komisiju da im dodeli iznos veći od 50 hiljada dinara.\nPoređenja radi u minuloj godini taj iznos bio je nešto veći od milon dinara, međutim klub je po mišljenju predsednika Adisa Micanovića kažnjen jer je on otkrio i policiji prijavio kriminalne radnje. Adis tvrdi da je u njih upeleten i lokalni lider stranke Pravde i pomirenja Muamera Zukorlića koja je deo aktuelne vlasti u gradu na Limu, pa se sada on sveti klubu.\nU štrajku vidi jedino rešenje za spas kluba od mogućeg gašenja, a jedini uslov za prekid štrajka je da se ponovo izvrši bodovanje i da se „Bambi Voleju“ dodele sredstva prema ranije donešenom pravilniku.\n„Ne znamo na koji način i po kojem kriterijumu nam je komisija opredelila iznos od 50 hiljada dinara, izuzev da smo kažnjeni za prijavljeni kriminal jednog od čelnika lokalne vlasti koji se sada sveti celom klubu i udario je direktno na devojke“, kaže Adis Micanović.\nOn navodi i primer, za koji kaže da svedoči o nepoštovanju pravilnika prilikom podele sredstava. Prema njegovim rečima, drugom ženskom odbojkaškom klubu, koji je u nižem takmičarskom rangu, dodeljeno je čak 860 hiljada dinara.\nŠtrajku je prethodilo otvoreno pismo upućeno ministru omladine i sporta, Sportskom savezu Srbije i predsedniku opštine Prijepolje, međutim reakcije na to za sada nije bilo.\nS toga su uz svog predsednika stale i odbojkašice koje kažu da su i one spremne na štrajk ukoliko za to bude bilo potrebe.\n„Ukoliko bude bilo potrebe i mi ćemo stupiti u štrajk glađu i na taj način ćemo stati uz predsednika i trenera“, u glas kažu odbojkašice Bambi Voleja.\nInače sport u Prijepolju se u poslednje dve godine nalazi na “staklenim nogama” i najvećoj krizi je u poslednje dve decenije, klubovi zbog političkih previranja funkcionišu na rubu egzistencije.\nOK “Bambi Volej” je sportski kolektiv koji ima u različitim kategorijama više od 100 odbojkašica. Seniorski je šampion Druge odbojkaške lige grupa Zapad za sezonu koja je pre desetak dana završena.\nVest preuzeta sa Novosti.rs Autor: A. Rovčanin\nOdbojkašice u komšijskom derbiju dočekuju neporažene Prijepoljke\nTags:\tAdis Micanović, kriminal, OK Bambi Volej, Štrajk